Xabier Euzkitze: "Bertsolaritza utzi izanaren damurik ez daukat" - Azpeitia - uztarria.eus\nXabier Euzkitze: "Bertsolaritza utzi izanaren damurik ez daukat"\nUrola Kostako Hitza 2008-12-11 11:12\nXabier Euzkitze, Zarautzen, 'Xerpa' txakurrarekin.\nGaur 10 urte bota zion bertsolaritzari agurreko bertsoa\n"Oso presente" ditu garai haiek, baita erabakia hartzeko arrazoiak ere\n"10 urte pasatu dira... nola joaten den denbora!". Xabier Euzkitzek (Azpeitia, 1966) ez dio utzi sekula aurpegi ezaguna izateari, baina gaur 10 urte asteburueroko bertso jardunari planto esatea erabaki zuen. Orduz geroztik, saio bakanak egin ditu eta ez du berriz itzultzeko inolako asmorik. Oraingoz. Xerpa txakurrarekin etorri da elkarrizketara, "gure etxean kasu egiten didan bakarra!". Bitter bat dastatuz, oroitzapenak astintzeari ekin dio. Mahai gainean utzi duen mugikorra behin eta berriz hasi da dardarka, soinu bitxiak ateraz, baina Euzkitzek ez du eten bere hitz jarioa. Garbi eta lasai hitz egin du.\nNola gogoratzen duzu Soraluzeko agur hura?\nUne hura bart gertatu balitz bezalaxe gogoratzen dut, oso-oso presente daukat. Soraluzera joan nintzenean nik ez nuen inolaz ere pentsatzen hura izango zenik nire azken saioa. Banuen susmoa pixkanaka-pixkanaka egun hura hurbiltzen ari zela, hainbat markadore banituelako hori adierazten zidatenak. Bertsotan ari nintzela sentsazio arraroak izan nituen, eta erabat lekuz kanpo sentitu nintzen, motibaziorik gabe. Halako batean pentsatu nuen huraxe zela azken saioa, ez zeukan zentzurik jarraitzeak. "Hementxe despeditu behar diat eta kitto!", pentsatu nuen. Egin nuenaren damurik ez dut izan une batez ere. Izatekotan ere beranduegi egin izanaren damua beharko nuke. Hartu dudan erabakirik zuzenenetako bat izan zen, zalantzarik gabe. Azken bertsoa kantatu ondoren, zama handi bat kendu nuela sentitu nuen.\nMarkadoreak aipatu dituzu. Zerk piztu zuen alarma gorria?\nNire baitan aldaketa nabarmen bat sentitu nuen bertsotan hasi nintzeeko garaietatik bukaerako horietara. Saioetarako deitzen zidatenean sentipena ez zen hain ezberdina, ilusioa egiten zidan. Alde ikaragarria sumatu nuen, ordea, bertsotara joateko autoa hartu behar nuenean. Hasieran ilusioz gainezka abiatzen nintzen. Azken garai haietan, berriz, bezperan tripako mina sortzen zidan, zergatik eman ote nuen baietza... Barañainen oso garbi ikusi nuen: larunbat gauean autoa hartu, ordu eta erdiko bidea egin, esandako lekura iritsi eta antolatzaileak saioa bertan behera gelditu zela esan zidanean nik sekulako poza hartu nuen. Ez nien buelta ematen sentipen haiei eta hala ezin zela jarraitu ikusi nuen.\nZerk zekarren deserosotasuna? Zein zen atzeko arrazoia?\nBertsotan aritzeko jendearekiko gertutatasuna eta goxotasuna behar dira. Bertsolaririk maitatuena sentituko ez baldin bazara ere, gutxieneko hurbiltasuna sentitu egin behar da. Nik ez nuen behar adinakorik sentitzen. Bakardade handi samarra ere sentitu izan nuen zenbait aldarrikapenetan, eta neure baitan pentsatzen nuen hura ere ez zela errealitatearen isla. Ez zen posible nik egin nahi nituen aldarrikapenetan hain bakarrik ibili beharra, ustez hain zabala zen bertso munduan.\nZer motatako aldarrikapenak?\nPolitikoak, batik bat. Esate baterako, ETAk Aldaia enpresaburua bahitu zuenean, Aldaia askatzearen alde kantatzeko eskatu zidaten. Nik hasieran ezetz esan nuen, berriz ere nik bakarrik soilik abestu beharko nuela ikusten nuelako. Joxe Lizasori deitzeko esan nien azkenean antolatzaileei, eta biok joan ginen abestera. Hori adibide bat besterik ez da.\nBertsotan, diskurtso politiko jakin batek besteak baino harrera hobea duela esan nahi al duzu?\nOrduan behintzat bai. Akordatzen naiz nola Aretxabaletan Aldaia askatzeko eskatu nuen, eta erreakzioa oso-oso gogoan dut: bertsoaren amaieran hiru segundo pasatu eta jendeak isilik jarraitzen zuen. Halako batean, entzule bat hasi zen txaloak jotzen eta sumatu zen jende asko zegoela nik esandakoari txalo jotzeko prest. Baina norbait ausartu zelako lehenbiziko txaloa jotzen. Presoak Euskal Herrira hurbiltzea eskatu izan banu, berriz, hiru segundoko isilunerik ez zen izango inondik inora. Gauza horiekin apurka apurka erre egiten zara. Bestalde, ez dizut ukatuko, neu ere egoera pertsonal oso-oso zailean nengoen, emaztearengandik banatzen ari nintzen-eta.\nJende askok aipatu izan du, zu ETBko albistegietako aurkezle izatea izan zela uzteko arrazoia.\nNik ez diot teoria horri baliorik ematen. Ulertzen dut ondorio horretara iritsi zenaren arrazoibidea, baina ez nator bat. Besteak beste, oso garbi ikusi izan dugulako bolada batean ezker abertzalearekin oso lerratutako pertsona batek ere aurkeztu zituela ETBko albistegiak eta hark ez zuen inolako ondoriorik jaso. Inolakorik ez.\nDena den, azken urteetan egin dituzu saio bakan batzuk, ezta?\nUtzita ere, urtero Artaditik izaten nuen abisua. Toki berezia da niretzat. Ume-umetatik igandero hara joan ohi ginen bazkaltzera eta eguna pasatzera. Oraindik estali gabea zen frontoian izerdi asko ateratakoak gara. Gainera, Lazkao Txiki ere han ikusi nuen bizirik azkeneko aldiz, eta urte mordo batean elkarrekin han abestutakoak ginen. Ez da edozein plazaren pareko, badu aparteko zerbait. Handik ere erretiratuta nengoen, ordea, eta deitzen jarraitzen zuten. Baina niri deitzen zidan gizon hura istripu baten ondorioz hil egin zen, eta hurrengo urtean berriz ere mesedez eskatu zidaten. Baiezkoa eman nien, baina karteletan ez agertzeko baldintzarekin. Azken 4-5 urtetan han abestu izan dut. Bestalde, Uztarriako elkarrizketa batean aipatu nuen berriz kantatzekotan toki berezia batean izan beharko zuela, eta Soraluzetik deitu zidaten agur hura aipatuz. Azken bi urteetan han ere abestu dut, baina ez dut salbuespen gehiago egiteko gogorik. Plazetara itzultzeko inolako asmorik ez daukat.\nEta saio horietan nola ibili zara?\nAsko gozatu dut. Oso suelto eta libre ikusi dut nire burua, erraz aritu naiz. Artadira, gainera, semearekin joan nintzen.\nBi urte eta erdi daramatza Xabier Euzkitzek ETB1eko Kalaka saioa aurkezten eta 35.000 ikusle inguru lortu ditu azken asteetan, "dagoen konpetentzia kontuan hartuta ez da gutxi". Egindako bidearekin "oso-oso gustura" agertu da: "ETB1n egiteko zegoen bide bat ari gara egiten eta prime time-ko exigentzia handiei oso ondo ari gara eusten". Programak Aste Santura arte jarraituko duela baieztatu diote orain gutxi eta "oso pozik" hartu du albistea.\nETBko eta Euskadi Irratiko tertulietan, batzuetan ematen du beti hizlari berberak dabiltzala biraka.\nBaina asko Kalaka-tik sortuak dira, erabat birjin zeudenak atera ditugu: Jose Andres Etxeberria, Markos Zapiain, Koldo Goitia... Guk ahalegin handia egiten dugu alde horretatik. Bestalde, kontuan hartu behar da euskal munduak zer ematen duen. Hemen garenak gara, eta askoz gehiago eman dezakeenik ere ez daukat garbi. ETBren baitan ere saioek gonbidatu berberengatik borrokan ibili behar izaten dugu. Gure ahalegina emaitza onak ematen ari dela uste dut eta jarraitzeko asmoa dugu.\nTelebistan hainbeste eginda, kamera piztu aurretik oraindik ere urduritasunik izaten al duzu?\nBai, tentsio puntu bat beti izaten da. Teorian dena kontrolpean dago, baina azkenean, praktikan distira eman behar diozu, eta aurkezle naizen heinean badakit neurri batean neuri dagokidala lan hori. Lortzen ez baldin bada, neurri handian erantzukizuna ere neurea da. Horrek tentsioa eransten dio, batez ere zuzenekoan.\nBeti hizkera garbiarekin eta jarrera politikoki zuzenarekin ikusten dugun Euzkitzek, noizbait irteten al du bere onetik?\nNi ezagutzen nautenek badakite ni jenio bizikoa naizela, ez egin horren zalantzarik. Ateratzen naiz neure onetik, nahiz eta jenioari eusteko mekanismoak oso landuak izan. Purrustadak ere egiten ditut, baita komunikabideetan ere. Ez dut uste zuzentasun politiko horri asko jarraitzen diodanik Noticias de Gipuzkoa egunkariko iritzi artikuluetan, esaterako.\nNola orekatu daitezke euskara batua eta beste hizkerak, azken emaitza ikus-entzuleek artifizialtzat jo ez dezaten?\nNi euskara batuaren defendatzaile sutsua naiz oso; gaur egun daukagun eredua asko baloratzen dut eta uste dut oso-oso bide zabalak irekitzen dizkigula. Artifizialtasuna ez dago euskara batuan, behar besteko naturaltasunez eta freskotasunez erabiltzen ez dakienaren gabezietan baizik. Xabier Usabiaga edo Fermin Aramendi esatari onak dira; euskara batuan naritzen dira, eta ez dira artifizialak. Euskalkiek beraien presentziatxo bat behar dute, baina nik ez dut batere garbi ikusten aurkezle nagusia bere herrian balego bezala aritzea. Lehenbizi, bere helburu nagusia ez duelako lortzen: ahalik eta jende gehienak ulertzea. Ondo aztertu beharreko gauzak dira.\nEITBn nola zaintzen da euskara?\nETB berandu hasi zen lan horretan, baina urrats sendoak eta egokiak eman ditu azken urteetan. Euskara arduradunen taldeak oso lan ona egiten du. Orain dela 12 urte baino errazagoa da euskara egokia erabiltzea, markatutako bidea oso egokia izan delako. Askoz amorrazio handiagoa ematen dit ETBn egin den lana irratian ez aprobetxatu izanak, Euskadi Irratian eta Gaztean. Norberaren jarrerak ere asko eragiten du horretan. Erakundeak lan bat egiten badu, baina kazetariok ez baldin badiogu baliorik ematen, alferrik da. Telebistan euskaraz lan egitea zailtasun handiak dituen eginkizuna da.\nParisko aireportukoa eta beste zenbait bertso printza\nBertso girotik ia erabat urrunduta egon da urte askoan Euzkitze, harik eta semeak eskatuta aurtengo Euskal Jaietan berriz ere bertsosaio batera joan den arte. Aner semea oso bertsozalea du eta asteburutan pilota partidetara laguntzen dionean, autoan punttuka aritzen dira biak.Behin Parisko aireportuan egon behar izan zuten biek zazpi ordu luzez eta Aner lasaitzeko modu bakarra bere magalean hartu eta etenik gabe bertsoak abestea izan zuen Euzkitzek.\nBertso eskolak zabaldu izanak, neurri batean "gehiegizko teknifikazioa eta uniformizazioa" ekarri duten irudipena du: "Freskotasuna kendu dio bertsoari".\nZer errima du Euzkitzek? "Niri bota didaten bertsorik politenak esgintze, kintze eta printze zituen".\nEta nork irabaziko du datorren txapelketa nagusia? "Egañak izena eman behar al du?".\n1998ko abenduaren 11n, Soraluzen, saioaren agurrean Euzkitzek bota zuen bertsoa.\ngazi eta gozo,


Saguzarra by IES Zizur BHI Nafarroa/ Navarra - issuu\nSaguzarra Nolakoa da Saguzarrak edo gau-enarak (Chiroptera) ugaztun hegalariak dira. Saguzarren aurreko besoak hegal gisa garatu dira eta horregatik hegal egiteko gai diren ugaztun bakarrak dira, planeatzeko gai diren beste batzuekin alderatuta. Hegan egiteko modua hegaztien ezberdina da, ez baitituzte besoak mugitzen, baizik eta behatzak. Behatzen artean mintz fin bat dago, patagio izenekoa. Kalkulatzen da 1.100 bat espezie daudela mundu osoan zehar, hau da, ugaztun guztien %20a gutxi gora behera. Gorputzaren zati handi bat hartzen duen bihotz erraldoia dute, hegan egiteko energia ugari behar baitute. Euskal Herrian 25 espezie inguru daudela estimatzen da. Txikienek 29-33 mm. artean neurtzen dute eta 2 gramoko pisua dute; handienek berriz 1,5 metroko tamaina eta 1,2 kilogramoko pisua. Landare tropikal batzuek behar-beharrezkoa dute saguzarrak egotea, euren haziak hedatzeko modu bakarra eurek hedatzea delako.\nBizitokia Bizitokiak saguzar espezieen arabera aldatzen dira. Hiru portaera nagusitzen dira: urte osoan zehar leizeetan bizi direnak (haitzulotarrak), urteko garai batzuk soilik pasatzen dituztenak kobazuloan (erdi-haitzulotarrak) eta urte osoan zehar kanpoan bizi direnak (kanpotiarrak).\nArriskuak Saguzarrak desagertzeko zorian daudela eta, babestutako animaliak dira. Hauek dira kiropteroek aurkitzen ahal dituzten arrisku nagusiak: ď‚ˇ Gai\ntoxikoak: Tratamendurako produktuak irensteak norbanako zein kolonia oso batzuen heriotza eragin lezakeela ohartu gara. Animaliak pestizidek edo/eta ongailu kimikoek intoxikatutako intsektuak jatean, pozoia gantzean edo amaren esnean geratzen da. Hori dela eta, batez ere hibernazio garaian (haien koipea soilik kontsumitzen dutenean) eta edoskitze garaian (amaren pozoitutako esnea edaten dutelarik) hiltzen dira gau-enarak. Bestalde, behiei ematen zaizkien zizareen aurkako botikak, digestio aparatuan dauden parasitoak akatzen dituztenez, behi kakan aurkitzen dira eta saguzarrek jaten dituzten intsektuak kutsatu litzakete.\nitxiera: Eraikuntza zaharren berrikuntzak, irekidura zein sotorik ez duten eraikin modernoen garapenarekin eta ganbarak edo ganerrak logela bihurtzearekin batera, saguzarrei usaian erabiltzen dituzten eremuak kentzen dizkie (teilatupeak, elizadorreak, ganbarak, zubiak...). Meatze eta harrobien lurpeko zatiak segurtasunagatik isten dituztenean, espezie haitzulotarrek bizitokia galtzen dute. Horrez gain, zuhaitz zaharrak eta basoak mozteak zuhaitzetan bizi diren gau-enarei etxea kentzen die. ď‚ˇ Ingurumenaren\naldaketa: Intsektuentzat lagungarri diren biotopoen desagertzeak (hesiak, eremu hezeak, zuhaiztiak...) saguzarrei beharrezkoa zaien janari iturria murrizten du. Erretxina duten landareak eta zuhaitzak landatzeak eragin berdina du.\nJavier Ayerra Informazioa: Wikipedia\nJavier Ayerrak egindako lana


martxoa 2018 - Tolosaldea IKT - Igeriketa Kirol Taldea\nAste Santuko jai egunak\nIgeriketa eskolako Txalburu, Dordoka, Igel eta Amuarrainak Martxoak 26tik, Apirilak 6arte (biak barne) jai izango dute. Saioak ohiko ordutegian hasiko ditugu berriz Apirilak 9an, astelehena. Gainontzeko […]\nJunior eta Absolutu mailako Euskal Herriko Txapelketa\nJoan den asteburuan, larunbat eta igandez, martxoak 17 eta 18an, junior, absolutu eta egokitu mailetako Euskal Herriko igeriketa txapelketa jokatu zen Iruñeako Amaya igerilekuan. Gure taldetik […]\nIgor Arrigain eta Gorka Duran ederki CSD txapelketan\nMartxoak 17 eta 18an Castellonen ospatutako Espainiako autonomia erkidegoen arteko alebin mailako txapelketan ederki ibili dira taldeko gazteak. Bi izan dira Tolosaldeatik Euskadiko selekzioa ordezkatuz txapelketan […]\nBenjaminen 3.jardunaldia eta Alebin ligako 5.a\nPasa den Martxoak 10 eta 11an Tolosako Usabal Kiroldegiko igerilekuan Benjaminen kirol zehaztasun ligako 3. Jardunaldia eta Alebin ligako 5. Jardunaldiak ospatu berri dira. Benjaminek 50, […]\nTaldeko igerilariak Sabadellen\nAsteburu honetan gure taldeko igerilari batzuk Gipuzkoako selekzioak hautatuta C.N Sabadell go XII. Sarian lehiatu dira. 5 izan dira Sabadellen parte hartu duten igerilariak, Maria Martin, […]


Adimen desgaitasuna dutenei ateak eta begiak irekitzeko unea da - Artzape\nAdimen desgaitasuna dutenei ateak eta begiak irekitzeko unea da\nAtzegik 2021/2022ko sentsibilizazio kanpaina aurkeztu zuen atzo Zarauzko udaletxean. Gero eta gehiago gara eta nonahi gaude lelopean, kanpainak aurten 21 urte bete dituen Atzegizale figura du ardatz. Atzegiko kideek azaldu zutenez, “kanpaina bakoitzak aldarri bat izaten du helburu, adimen desgaitasuna duten pertsonek bizi egoera bat ikusarazteko. Garrantzitsua iruditzen zitzaigun aldarri horren barruan gauza positiboak ere indartzea. Zer positiboagoa adimen desgaitasuna duten pertsonekiko jarrera on bat baino?”.\nXabier Txurruka Zarauzko alkateak definitu zuen Atzegizalea: “Adimen desgaitasuna duten pertsonekiko errespetua, maitasuna adierazten dugunok, beraiek egiten dituzten gauzekiko prestutasuna eta errekonozimendua mantentzen dugun pertsonok gara Atzegizale”. Hala, udalak kanpainarekin bat egiten duela erakusteko, agerraldiaren aurretik eraikinaren kanpoaldean olana jarri dutela azaldu zuen.\nUrola Kostan 99 familia dira Atzegiko bazkide, horietako 93k adimen desgaitasuna duten kideren bat dute sendian. Amaia Fesser eta Antonina Iribar getariarrak atzoko prentsaurrekoan egon ziren eta Atzegizaleek beraien bizitzan duten eragina azpimarratu zuten. Fesserrentzat “laguna izatea” da Atzegizale izatea; hala jasotzen dute Sara Urbieta eta biek kanpainarako egin duten bideoan. Hain zuzen ere, “ateak eta begiak irekitzea” da Urbietak ematen duen definizioa.\nIribarrek, bestalde, “zortea” izan dutela azpimarratu zuen: “Gure inguruan Atzegizale asko izan ditugu, eskola, lagunartean. Amaia beti joan izan da besteen etxeetara lotara, eta haiek ere etorri dira gurera. Oso pozik gaude Amaia beste bat bezala ikusi dutelako eta den bezalakoa onartu dutelako”. Izan ere, desgaitasundun pertsonek gainerakoen behar berak dituztela gogorarazi zuen.\nParte izateko deia\nKanpainaren baitan, harreman errealak islatzen dituzten bideoak, kartela eta desgaitasuna duten pertsona batek egunerokotasunean izan ditzakeen laguntza eta oztopoak biltzen dituen animaziozko pieza osatu dituzte. Atzegiren webgunean daude eskuragarri guztiak, Atzegizaleen txokoan.\nHerritarrek bertan eman diezaiokete atxikipena Atzegiri, izan ere, duela hamar urte egindako kanpainan 428 Atzegizalek eman zuten izena. Orain, berritu egin nahi dute herritar konprometituen zerrenda, eta izen ematea bakarrik eskatzen da, ez bazkidetzarik ez bestelakorik.\nEkitaldia amaitu aurretik, Atzegik iaz 60 urte bete zituela nabarmendu zuten. Pandemiagatik ezin izan zutenez ospatu, neurriak errespetatuta, abenduaren 20an Kursaalera joateko deia egin zuten. Ospakizunaren aitzakian, barne eta kanpo hausnarketa egin du Atzegik bere indarguneak eta ahulguneak ezagutzeko; horien berri emango dute urte amaieran.\nAmaia Fesser eta Sara Urbieta “Atzegizale” kanpainako protagonistetako bi


Ezarri beharko zenituzkeen 10 posta elektroniko kanpaina mota Martech Zone\nPosta elektronikoko hainbat saltzailerekin lan egitean, beti harritu nau aurrez diseinatutako eta eraginkorrak ez izateak posta elektroniko bidezko kanpainak ezartzerakoan kontuen barruan. Hau irakurtzen ari zaren plataforma bazara, kanpaina hauek prest izan beharko zenituzke zure sisteman hasteko. Posta elektronikoko merkaturatzailea bazara, aktibatutako mezu elektronikoak ahalik eta gehien sartzeko lan egin beharko zenuke konpromisoa, eskuratzea, atxikipena eta saltzeko aukerak handitzeko.\nOrain abiarazitako posta elektronikoko kanpainak erabiltzen ari ez diren merkaturatzaileek larri galtzen dute. Yes Lifecycle Marketing-en azken erreferentziako txosteneko datu berriek agerian uzten dute abiarazleak adopzioan hazten ari diren bitartean, merkaturatzaile gehienek ez dutela taktika sinple hau aprobetxatzen. Abiarazleak besterik ez dira osatzen kanpaina guztien% 7 baino gutxiago bidalitako merkaturatzaileek klik tasa ia 5 aldiz sortu zuten, irekitako tasa ia bikoiztu eta CTO tasa ia hirukoiztu zuten.\nDeskargatu Yes Lifecycle Marketing-en txostena\nAbiarazitako posta elektronikoko kanpainak jokabidearen arabera bideratuta eta denborazkoak direnez, harpidedun batek espero duenean, emaitza bikainak lortzen dituzte buletinak bezalako ohiko negozio-kanpainekin alderatuta (BAU). Ez dago hain onartutako kanal hoberik.\nAbiarazitako ez diren txikizkako mezu elektronikoen batez besteko eskaera balioa (AOV) 56.34 $ -koa izan da aktibatutako mezuetarako 61.54 $ -ren aldean\nAbiarazitako kanpainak soilik aztertzerakoan, Q1ean bidalitako larunbatetako mezu elektronikoek% 8ko bihurketa tasa lortu zuten, larunbateko batez bestekoa ia bikoitza\nMerkaturatzaileen% 65ek 1ko lehen ekitaldian Ongietorri kanpainak hartu zituzten arren, kopuru hori% 2016ra igo zen azken urtean\nMerkaturatzaileek 4 gauza ikas ditzakete amaren eguneko datuetatik Aitaren eguneko kanpainak hobetzeko


HETELtopaketak 600 irakasle elkartu ditu\nEuskal Lanbide Prestakuntza berriaren erronkei buruz eztabaidatzea eta irakasleak motibatzea ikasturte berriaren aurrean. Helburu horiekin HETELek 600 irakasle biltzea lortu du irailaren 2an, ostiralean, Gasteizko Europa Jauregian.\n2020. urtea helmuga jarrita, HETELek aztergai izan ditu Lanbide Heziketako Sailburuordetzak abian jarritako ekimenen bidez eragiten ari diren aldaketak, ala nola LH Duala, ETHAZI errendimendu handiko zikloetako metodologia, ekintzailetza, internazionalizazioa, enpresentzako zerbitzuak eta abar.\nJardunaldia HETELeko irakasle guztiei zuzenduta egon da, eta Lanbide Heziketako etorkizuneko (jada, ia gaur egungoa) ikastetxe berriaren ezaugarriak eta irakasleen eginkizunak antzematea izan da haren helburu nagusia.\nGure eskerrik beroenak honako hauei:\n- Oporretan, jardunaldiko aurkezpenak prestatzen egon diren ikastetxeetako lagunei\n- Ekitaldian izan diren eta beren ekarpenak eta mezuak utzi dizkiguten ikastetxeetako lagunei\n- La Caixari, ekitaldia diruz laguntzearren\n- LHko zuzendari Ramón Martínez de Murguiari, jardunaldiari amaiera emateagatik\nEskerrik asko eta ikasturte hasiera ona izan dezazuela!


Superpoliglotak | Bizigiro | Berria\nJagoba Salvador -\n2021eko abenduak 12\nZenbat aldiz entzun dugu euskara ikastea oso zaila dela? Are gehiago, hutsetik ondo ikastea ezinezkoa dela dio zenbaitek, egia zientifiko eta unibertsal gisa. RAEren hiztegian, duela gutxira arte, vascuence hitzaren adieretako bat honakoa zen: «Hain nahasia dena, non ezin baita ulertu». Mito zahar bezain oker hori eraisteko nahiko lan izaten dugu, baina pixkanaka lortzen ari garela sinetsi nahi dut. Duela egun batzuk arreta handirik jarri gabe Euskadi Irratiko Faktoria magazina entzuten ari nintzela, bat-batean ezaguna egin zitzaidan solasaldian hartu zuten gaia. Haien 26. hizkuntza ikasteko erronka hastekoak omen ziren Youlden anaia biki britainiarrak. Ez ikasi bakarrik, haien helburua euskaraz bizitzea eta hamar egun barru, Faktoria-n bertan, euskara hutsean elkarrizketa bat egitea zela zioten. Horretarako, Donostiara bizitzera etorri ziren, egunean hamabi orduz ikasteko asmoz.\nOrduan gogoratu nituen Michael eta Matthew, sarean noraezean behin baino gehiagotan agertu baitzaizkit hainbat hizkuntza jariotasunez mintzatzen dituztela erakusten. Normalean horrelako bideoez ez naiz guztiz fio, mezu motibagarriz apainduriko trikimailu promozionalen kutsua hartu izan diet. Gurera hurbildu direnean, ordea, pixka bat ikertuta, konturatu naiz hizkuntzalari horiek egiten dutena harrigarria bezain eredugarria dela. Argi dago badutela berezko gaitasun berezi bat, baina era berean, frogatu dute modu eta tresna egokiak aurkituz, posible dela. Gomendagarria da horren inguruan Matthew Youldenek TED Talks plataforman emandako hitzaldia.\nErronkaren hamar egunak joan den ostiralean bete ziren, eta Oihane Yustos kazetaria haiengana joan zen esperimentuaren emaitza ezagutzera; Youldentarren lorpenak edozein euskara ikasle (des)motibatuko luke. Haien esanetan, euskara hizkuntza «berezia», baina «oso logikoa» da. Era berean, euskalkiak izatea deigarria iruditu zaiela aipatzen zuten; mundiala iruditu zait Manchesterko bikiak Orion dugu-ren ordez deu erabiltzen ikasten irudikatzea. Baina haien euskal musikako erreferentziek txunditu naute gehien. Erronka hasi baino lehen Berri Txarrak eta Hertzainak nolabait ezagutzen zituztela kontatzen bazuten, oraingoan ikasketa prozesuan bidelagun izan dituzten bi izen bota zituzten: Madeleine eta Nahiadance. Gora bizitza.


Zinema Ikusezina 2021\nSariak eta Babesleak\n12 "KKG" Nazioarteko Topaketa\nMexico - Germany - Guatemala, 2020 - 21'\n2018ko urrian, Hondurasko, Guatemalako eta El Salvadorreko 7.000 pertsonak beren herrialdeak utzi zituzten. Banden delinkuentziatik eta egoera ekonomiko eskasetik ihesi. Ibilaldi batean elkartu ziren: Mexiko zeharkatu eta Ameriketako Estatu Batuetara iristea zuten helburu.\nJainkoarenganako fedea izan ezik beste guztia utzita, milaka kilometroko bidaia arriskutsu bati (ezezagunerako bidaia bati) ekin zioten erdialdeko amerikarren lehen karabana aurkezten digu dokumental honek.\nEdgardo Buscaglia abokatu eta giza eskubideen aldeko ekintzaileak egoera testuinguruan kokatu eta Erdialdeko Amerikako estatuen egitura politikoak eta biztanleriaren exodoari buruzko jarrerak aztertzen ditu dokumentalean.\nZuzendaria: Oliver Stiller\nCookie erabilera · Lege-oharra eta Pribatutasun politika\n©2020 Film Sozialak” de Bilbao\nWebgune honek cookie-ak erabiltzen ditu erabilera eskaintza hobetzeko. Informazio gehiago »


Etiketatzeko Makina Automatikoa | Bi aldeetako aurreko eta atzeko etiketatzailea\nElikagaien, sendagaien, kosmetikoen eta beste industria arinen bi aldeak aurrean eta atzealdean etiketatu behar dituzten mota desberdinetako objektuetarako. Roll etiketa gailua eta aire zilindroa kokatzeko gailua aukerakoak dira, botila biribila egokitzeko etiketatzeko eta kokatzeko funtzioaren inguruan - Aurrealdeko eta Atzeko Bi Alboetako Etiketa Makina.\nEtiketatzeko Makina Automatikoa |Bi aldeetako aurreko eta atzeko etiketatzailea |Aurreko eta Atzeko Bi Alboetako Etiketa Makina\nElikagai, medikuntza, kosmetika eta bestelako industria arinen bi aldeetan eta atzealdean etiketatu behar dituzten mota desberdinetako objektuetarako. Roll labeld gailua eta aire zilindroa kokatzeko gailua aukerakoak dira, beheko ebakidura biribila etiketatzeko eta kokatzeko etiketatzeko funtzioa.\nBotila karratua / laua Lodiera20-100mm. Altueraâ € 3320mm\nBotila biribila: Diametroa20-90mm\nBezeroaren behar desberdinen arabera pertsonaliza daiteke\nAurreko eta Atzeko Bi Alboetako Etiketa Makina Main features\n1. Kontrol sistema adimenduna\nPLC kontrol sistema aurreratuaren goi mailako konfigurazioa, Servo motor etiketak bidaltzeko sistema, etiketa luzera egiaztatzeko sistema automatikoa, funtzionamendua egonkorra eta abiadura handikoa dela ziurtatzeko.\nEtiketa zehaztasuna handitzea bereziki botila lauak, botila karratua azalera irregularrekin.\n3. Sistema eragile adimenduna\nFuntzio anitzeko gizona-makina interfazea, produkzio kontagailua, parametroen doikuntza bisualaren jarraipena eta akatsak bistaratzeko funtzioa.\n4. Parametroaren aurrezarpen funtzioa\n50 talde etiketatzeko parametroen biltegiratzea onartzen du, ez da berrezarri beharrik objektuak aldatzean.\n5. Inprimagailu gailua:\nTransferentzia termikoko inprimagailua eta tintazko inprimagailua aukerakoak dira, inprimatzeko eta etiketatzeko funtzioa batera osa daiteke.\n6. Sakatu botila gailua:\nBi aldeetako gerriko sinkronoa, botilak lerroan mugitzen direla ziurtatzeko.\nPrentsako goiko botila gailu berezia, etiketatzearen posizioa egonkortasuna ziurtatzeko etiketatzerakoan.\nEtiketa sentsore gardena hautazkoa da zehaztasuna hobetzeko.\nHanyi etiketatzeko makina oso erabilia izan da hainbat esparrutan.\n1. Whats the lead time/manufacturing period for the Aurreko eta Atzeko Bi Alboetako Etiketa Makina？\n6. Zer gertatzen da salmenta ondorengo laguntzarekin?\n7. Nola biltzen duzu zure ekipoa?\nEgurrezko kutxa estandarra CE markarekin.\n9. Ezin al duzu zure ekipoa diseinatu gure tamainaren arabera?\nHot Tags: Bi aldeetako etiketatzeko makina aurrean eta atzean, Txina, fabrikatzaileak, hornitzaileak, erosi, fabrika, aurreratua, prezioen zerrenda, kalitate handikoa


Delirios nui: Ondo etorri bake berria\nBukatu da. ETAk armak behin betiko uzteko konpromesua duela iragarri du gaur bertan (atzo, egia esan). Orain aro berri bat datorkigu. Denbora berri hontan, erronkak zabalak ditugu. Geure belaunaldiak Euskadi berria eraikitzeko ardura dauka. Hori da geure patua. Ederra izango da!\nHori bihartik aurrera izango dugu buruan. Gaur, irribarre zabal batekin ospa dezagun eskuratu berri dugun bakea. Akabo hilketak, akabo mehatxuak, agur beldurrak! Euskadi dugu irabazteko, geroa geurea da ta.\nLagun bati esan diodan bezala, gaur ez dago izenarik, gaur herri bat pozik dago. Aspalditik ezin izan du nahi duen bezala bere etorkizunera begiratu, ezta ordezkatu ere. Hemendik aurrera, burujabetza garatzeko aukera agertu zaigu. Horretarako, buruetatik biolentzia baztertzeko orain dugu aukera, beraz, egin dezagun denok aurrera hori lortu arte.\nOndo etorria izan dadila bake berria, inoiz buelta ez dadin biolentzia zakarra.


IK4-IDEKOk transferentzia teknologikoaren aldeko bere apustua erakutsi du SORALUCE PORTAL SUMMIT 2019 ekitaldian - Ideko\nIK4-IDEKOk transferentzia teknologikoaren aldeko bere apustua erakutsi du SORALUCE PORTAL SUMMIT 2019 ekitaldian\nZentro teknologikoak presentzia nabarmena izan du makina erreminta ekoizleak pieza handien mekanizaziorako bere portiko makinen gama berria ezagutzera emateko antolatutako jardunaldietan\nErakunde ikerlaria lankidetzan aritu da Gipuzkoako enpresarekin piezak lerrokatzeko neurketa sistema eta bibrazioak kentzeko soluzioen garapenean\nSORALUCE PORTAL SUMMIT ekitaldia martxoaren 20tik 22ra ospatu zen kooperatiba euskaldunak Bergaran eraiki duen planta berrian\n“Gure helburu nagusienetako bat fabrikazio aurreratuaren arloan ezagutza zientifikoa sortzea da industria sektoreari transferitzeko eta enpresei soluzio teknologikoak emateko, beti ere ikuspegi berritzailea eta bereizgarria dutenak eta enpresei merkatuan kokapen hobea erraztu eta lehiakortasuna handituko dietenak”, ziurtatu du IK4-IDEKOko zuzendari nagusia den Nerea Arangurenek.\nTestuinguru honetan, erakundeak SORALUCE enpresaren ondoan lan egin du teknologikoki aurreratuak diren soluzioen garapenean, horrela fabrikazio prozesuetan sortutako arazo zehatzei erantzuna ematen lagunduz.\nZehazki, IK4-IDEKOko Dinamika eta Kontrola taldeko ikerlarien eta SORALUCEren arteko lankidetzak emaitza moduan indargetze aktiboko DAS + eta DWS (Dynamics Workpiece Stabiliser) sistemen soluzioak ekarri ditu, soluzio hauek bibrazio autoexizitatuak eta txatterraren bibrazioak kentzea posible egin dute.\nSistema hauek, zehazki, IK4-IDEKOk garatuak eta ekitaldian erakutsitakoak, produktibitatea %300 eta mozketaren ahalmena %100 gehitzea lortzen dute piezaren bolumen osoan.\nSORALUCE eta IK4-IDEKOren arteko aliantzaren garapeneko beste emaitza bat, ekitaldian ikusi ahal izan dena, 3D VSET neurketa sistema da. Garapen hau, Diseinua eta Doitasun Ingeniaritza taldeak zuzendutakoa, landu gabeko piezen lerrokatzearen denbora murrizteko aukera ematen duen soluzio bat da eta neurketa faseen exekuzioa eta ahokatzea modu azkar eta seguruan bermatzen du. Neurketa sistema 3D teknologian oinarritzen da eta posible egiten du lortutako datuak bi dimentsiotan bihurtzea 3D informazioan, kontrolatzaile bati erantsita doan garapen propioko berreraikuntza software baten bitartez.\n“Garapen hauek transferentzia teknologikoa eta gure enpresen hurbiltasunaren aldeko apustuaren isla argiak dira. I+Gko proiektu moduan hasi ziren, laborategian eman zituzten lehenengo pausoak eta SORALUZEk bere bezeroei eskaintzen dien produktu eta zerbitzuen gaman sartuta amaitu dute ”, gaineratu du Arangurenek.\nSORALUCE SUMMIT 2019 ekitaldia, industria fabrikazioko profesionalen eta konpainien arteko ezagutza trukatzeko antolatutakoa Portal Factoryn ospatu zen, makina-erremintako ekoizleak Bergaran eraiki duen produkzio planta berrian.\nInstalazioa, errendimendu bizian dagoena, dimentsio handiko makina portikoen gama berri bat eta tamaina handiko piezen mekanizaziorako potentzia handiko piezak ekoiztera bideratuta dago.


“Zein zentzu dauka gazte batentzat Diasporan euskaltasuna aldarrikatzeak?” Euskal Diasporako bost gazteren gogoetak.\nUrtebete da lehenengo Covid-19 kasuak azaldu eta aurreneko etxealdia hasi zenetik Euskal Herrian. Orduan inor gutxik antzeman zezakeen geroztik gertatzen joan dena. Gaisotasunaren ondorioak erraz gainditu dituzte Hollywood-eko zientzia-fikzioko zinema-gidoiak. Planeta osoa geldiaraziz. Are gehiago, pandemia, gure giza-izaerari, izaki soziala garen neurrian egindako mehatxurik handiena izan da. Tarte fisikoa, kutsatzea ekiditeko tresna eraginkorrenetako bat izan da. Bapatean musuak, besarkadak, maite ditugunak laztandu edo ukitzea ezabatu ziren. Bakartasunean hiltzea pandemiaren ezaugarri berezkoena bihurtu zen eta hori izan zuen bere erasorik lazgarriena, gure adinekoak eraso eta akabatzea, aldi berean gure oroimenik preziatuena eramanez.\nCOVIDaren txanponaren bestaldean topatzen ditugu botika konpainia handiak, munduko herrialde industrializatuenek dirubabestuta, erlojuaren kontrako borrokan, kutsadura eten dezaketen lehenengo txertoen bila. Zorionez txertoak denbora errekorrean topatu ziren eta hainbat lekutan 2020ko abenduan/2021eko urtarrilean abiatu zen txertoaldia. Pazientziaz ekin behar.\nBitartean, diaspora instituzionalaren gure euskal munduak bere burua berrasmatzen segitzen du egunero, ez desagertzearren. Euskal elkarteen agendetako elkarretaratze eta saio fisikoak birtualak bilakatu dira. Eusko Jaurlaritzak (eta Nafarroako Gobernuak) elkarteak ez abandonatzeko egindako aginduek eta baldintzarik gabe laguntzeko hitzek itxaropen izpi bat dakarte, Kanpoko Euskal Gizataldeen Aholku Batzordearen azkeneko bileran nabaritu ahal izan denez. Pazientziaz ekin behar.\nUrte hasieran gonbitea luzatu genien orrialde hauetatik diasporako gazteei euren euskaltasuna atxiki eta lantzeak gaur egun izan dezakeen zentzuaz. Hala egin genuen, argitaratu berriak baikenituen Euskal Herriko lau gazteri euskal diasporaz zekitena eta zeuzkaten ideiak plazaratzea eskatuta idatzitakoak\nOraingoan ere, EuskalKultura.eus-en jasotako testuen artean bost hautatu ditugu, iritzi eta ezaugarri desberdinak islatzen dituztelakoan. Eskerrak ematen dizkiegu euren ekarpena eta lankidetza bidali diguten guztiei.\nBakoitza idatzitako hizkuntzan errespetatu dugu.\n(3, belaunaldia, berbiloba; Argentinako La Platan jaioa, 30 urte)\n[Gogora dezagun galdetutakoa: Zergatik geografikoki Euskal Herritik urrun egonik lotuta sentitzen zara euskaltasunari eta euskal kulturari, zergatik definitzen duzu zeure burua euskal jatorriko edo euskaldun gisa, eta zergatik diozu gustatuko litzaizukeela ondare hori zure ondokoei pasatzea? Zein zentzu dauka zuretzat, euskal lurraldetik urrun bizita, kanpoan 'euskalduntzat' aldarrikatzea zeure burua? Zergatik sentipen eta kultura hori gorde EHtik kanpo bizi bazara eta zure planak ere hor bizitzen segitzea badira?)\n(3. belaunaldia; Argentinako San Nicolás de los Arroyos-en jaioa, Buenos Aires probintzian, 33 urte)\n(1. eta 3. belaunaldia, AEBko Boisen, Idahon, jaioa. 26 urte) Zergatik ez?\n(2. belaunaldia; AEBan jaioa, Utah-n, 33 urte). Why I am Basque in the Diaspora?\n(1. belaunaldia; AEBetan, Nevadako Winnemuccan jaoos, 25 urte)


Zaletasuna maitasunaren pare — Gaztezulo\nZaletasuna maitasunaren pare\nZaletasuna maitasunaren pare https://www.gaztezulo.eus/albisteak/zaletasuna-maitasunaren-pare https://www.gaztezulo.eus/albisteak/zaletasuna-maitasunaren-pare/@@download/image/27p36-1_1369224109.jpg\nGaur egun, ez dago futbolari itzal egin diezaiokeen kirolik. Zale askorentzat, gainera, futbola kirola baino gehiago da, eta beren taldearekin, maitasun harreman gartsua dute. Taldea jarraitu baino maite egiten dute. Hor ditugu, adibidez, euskal futbol taldeetako zalerik sutsuenak.\nNahikoa eskarmentu duen entrenatzaile baten aburuz, "futbolean ezinbestekoak baloia eta ateak dira". Maradonaren ustez, berriz, futbolak hiru ipar sakratu ditu: "baloia, futbolaria eta zalea". Jarraitzaile sutsuenek hamaika izen dituzte munduan: hooligan-ak Ingalaterran, tiffosi-ak Italian, barra brava-k Argentinan... Bere futbol taldearekin zerikusia duen oro maitasun handiz gorde eta zaintzen dute zaleok: posterrak, elastikoak, bufandak\nAskotan, euren taldearekiko nolabaiteko gurtza izateraino iristen dira. Epaileak txistua jo orduko eta lehiak dirauen bitartean, txalo, kantu eta animo oihuak orru batean aireratzen dituzte.\nBatek baino gehiagok futbola nolabaiteko erlijioa dela esan izan du. Batetik, zaleek, "tenplu" batean bat egiten dute. Jarraitzaile sutsuenak, bestetik, etxeko zelaira izan ezik, bere taldeak jokatzen duen beste herrietara ere joaten dira, erromesaldia balitz bezala. Debozioak erritoak ditu eta.\nBeste lekuetan bezala, Hego Euskal Herriko Lehen Mailako taldeek jarraitzaile taldeak dituzte: Eztanda Norte (Alaves), Peña Mujika (Reala), Indar Gorri (Osasuna) eta Herri Norte (Athletic). Bestebatzuk badira, noski, baina hauetxek dira ezagunenak. Taldeotako ordezkariekin berba egin dugu zelatasun hau hobeto ezagutzearren.\nDen-denak bat datoz koloreekiko sentimendu hori oso aspalditik datorkiela aitortzerakoan. Herri Norte-ko Davidek dioenez, "ikurriñaren koloreez gain, Athletic-arenak dira nire koloreak. Sentimendu oso berezia da". Peña Mujikako Xabierren aburuz, berriz, "Reala dena da: koloreak bihotzean eramaten dira eta". Danirentzat, bestalde, "txiki-txikitatik, oso barruan daramat Osasunaren jarraitzaile izatea. Gainera, Euskal Herriko hiriburua ordezkatzen du gure taldeak". Eztanda Norteko Landerrek, azkenik, honakoa dio: "Alaves oso nirea den zerbait da. Alavesen, aurrerantzean, jokalari, entrenatzaile eta zuzendaritza batzorde asko ikusiko ditugu. Horiek joan-etorrian ibiliko dira. Alavesekiko sentimendua, berriz, guztiaren gainetik dago".\nGure solaskideak jarraitzaile fidelak dira. Xabierrek 88-89 denboraldian egin zuen bat Peña Mujikarekin, eta harrezkero, Atotxan zein Anoetan, hutsegite gutxi egin ditu. Pozik dago txuri-urdinen aurtengo ibilbidearekin, eta dioenez, "sailkapenean goian amaituz gero, ziurrenik jende gehiago hurbilduko zaigu. Hala bedi". David ere oso lotuta dago bere taldearekin: "Herri Norte-ko guztiok, galdu ala irabazi, eztarria urratzen dugu Athletic-engatik", dio.\n150 lagun, hamaika bidaia\nLau taldeok batez beste, 150 jarraitzaile dituzte eta oro har, zaleok, kuotak ordaintzen dituzte. Taldearen biziraupena da zaleon kezketako bat. Landerren aburuz, "zale baten biziraupena oso erlatiboa dela jakinik, belaunaldi aldaketa ziurtatzea oso garrantzitsua da. Askotan atzetik inork jarraitu nahi ez duelako eusten dio batek baino gehiagok". Ildo horretatik, Xabierren hitzetan, "bikotekidea topatzea izaten da taldea uztearen aitzakietako bat". Taldeotan, ia denak mutilak izan ohi dira, baina hala ere, gero eta neska gehiago hurbiltzen da; Indar Gorri-n, adibidez, Neska Gorriak izeneko taldea dute.\nTaldeok egoitza finkorik ez dutenez, partida egunetan, taberna batean elkartu eta denak batera joaten dira zelairantz. Antza, zintzurra bustitzea ezinbestekoa omen da kantuan eta oihuka tonu onean jarduteko. Partida ostean , berriz, habira itzultzean, aitaren batean antzematen omen diete etxekoek futbol taldeak zer egin duen: "Astelehen batzuk besteak baino hobeak izaten dira", dio Lander alaves zaleak.\nJakina, futbolzaleok hamaika bidaia eginak dituzte euren taldeekin. Xabierrek Reala animatzeko egindako bidaiarik luzeena UEFAko lehiaketan Pragan jokatutakoa izan zen: "Autobusean, joanean zein itzuleran, hogeita lau ordu pasatu genituen: tartean atsedena hartu, partida ikusi, eta etxera!". Davidek, berriz, Mallorcara egindako bidaia aipatu digu: "Hogeita hamarren bat izango ginen. Hotel berean Glasgowko Celtic-eko jarraitzaileekin topo egin genuen, eta harrezkero, bi taldeak senidetuta gaude".\nBestalde, guztiek primerako harremanak dituzte estatuko zenbait talderekin: Valladolideko Garrafoni-koekin, Vallecaseko Bukaneros-ekoekin, Vigoko Celtarras-ekoekin, Tenerifeko Frente Blanquiazul-ekoekin... Ildo horretatik, gure lau solaskideak bat datoz gauza batean: "Faxista taldeekin ez gara batere ondo moldatzen".\nEuskal taldeen arteko derbietan, Europan ez bezala, zorionez, ezta poliziarik behar izaten. Euskal futbol taldeen jarraitzaileen arteko harremanak ez dira beti pagotxa izan: jokalari bat ondoko klubera joan izana, hamaika zurrumurru\nIzan dituzte noiz edo noiz bereak eta bi. Hala ere, duela urte batzuk Euskal Hintxak taldearen sorrerarekin eta antolakuntza bateratuarekin, taldeen arteko lehiak jai giroan, kontzertu eta kalejiren altzoan, bizi dituzte. Landerren aburuz, euskal derbiak bereziak dira, jaia nagusi baita, gero, zelaian, bakoitzak bereari eusten badio ere. Egun dozena inguru taldek osatzen dute Euskal Hintxak, eta Euskal Selekzioen aldarrikapena oso kontuan dute .


Irekia Eusko Jaurlaritza - Gobierno Vasco :: URAk Ihuda (Ayuda) ibaiaren 1800 metro ibaiertz birlandatu ditu, Berantevillan, Araban\nURAk Ihuda (Ayuda) ibaiaren 1800 metro…\n<img src="https://bideoak2.euskadi.eus/2016/02/25/rio_ihuda/ayuda_1.jpg" style="max-width:100%" alt="URAk Ihuda (Ayuda) ibaiaren 1800 metro ibaiertz birlandatu ditu, Berantevillan, Araban" />\nURAk Ihuda (Ayuda) ibaiaren 1800 metro ibaiertz birlandatu ditu, Berantevillan, Araban Iturria: Irekia\nUraren Euskal Agentziak galeria-basoko tokiko espezieak birlandatzen hasi da Berantevillan, Araban, Ihuda ibaiaren (Ayuda izenez ezaguna) ezker-eskuin ertzetako 1800 metrotan. Lehen, ibai tarte hori makaldiek —zura lortzeko erabiliak— bere egin zuten, eta urria zen oso geratzen zen tokiko ibaiertz-landaredia. Lanok, aurrena, ibaiertzak atonduko dituzte; gero, 1700 tokiko galeria basoko espezie-ale landatzeko.\nURAk egingo dituen lan horien xedea da Ihuda ibaiaren ibaiertzeko habitaten baldintza ekologikoak leheneratzea eta hoberantz jotzea; besteak beste, ibaiak eskaintzen duen igarobide-ekologikoa indartzeko.\nLandatze-lan horiek aintzat hartuko dituzte Kontserbazio bereziko eremu (KBE) horretako espezieak babesteko ingurumen-betebeharrak. Izan ere, Ihuda ibaia Arabako lurraldeko ibai-KBEetako bat da. Hartara, lanok, aldez aurretik, Arabako Foru Aldundiarekin koordinatu dira: Aldundia baita KBEeko kudeatze-gidalerroak zehaztu dituena, bai bere kontserbazioaren alde egiteko, baita KBE bera izendatzeko aintzat harturiko espezieen habitat naturalen kaltetzea oztopatzeko. Aipaturiko espezie horien artean: Mustela lutreola (ur-ipurtatsa) y Lutra lutra (igaraba arrunta), Cinclus cinclus (ur-zozoa), Alcedo atthis (martin arrantzalea), Milvus migrans (miru beltza), Nycticorax nycticorax (amiltxori arrunta), Actitis hypoleucos (kuliska txikia) o Acrocephalus scirpaeus (lezkari arrunt), beste batzuen artean.\nIhuda ibaiko KBEko igarobide-ekologikoak berebiziko garrantzia du ekosistema urtar eta lurtarrak hartu emanak izan ditzaten, isurtze-arro osoan zehar. Izan ere, ia ibaibide osoari aitortzen zaio espezie eta ekosistemak konektatzeko ageriko ahalmena.\nHalere, ibai-tartearen galeria-basoa ez da izan litekeena bezain oparoa; batik bat, ezker-eskuin, ibai-bidearen tarte gehienetan zehar ematen diren alboko zein luzetarako etenak nabarmenak direlako.\nIhuda ibaiko birlandaketa hau URAk eta Arabako Foru Aldundiak hitzartutako lanon arteko bat da, eta Natura 2000 eremu eta ibai-KBEetan ingurune urtarra hobetzeko bestelako lanekin bat egiten du. Horietan guztietan, xedea: lanok — ibaien mantentze-lanak, beren-beregi— ur-masen egoera ekologikoa ahalik eta gehien hobetzea, eta ibai-KBEak babesteko helburua lortzen lagun izatea.


-aren barnean dago\nBilbo, Azaroak 18 eta 19\nZer da EEC15\nEuropean Ecommerce Conference Bilbora itzuliko da aurten, 100 hizlari baino gehiagorekin eta hainbat berrikuntzekin. Programa disruptiboa du eta, garai digital berri honetan, enpresa guztiek kontuan izan beharko lituzketen alderdiak jorratzen ditu.\nEuropa hegoaldean merkataritza elektronikoaren sektorean erreferentziazko gertaera hau inspirazio-iturri da ekintzaileentzat eta intraekintzaileentzat. Aurten, gainera, bere laurogeita hamargarren edizioa izango du.\nNazioartean izen handia duten 100 hizlari baino gehiago, EECren inoizko edizio osatuenean.\nEnpresa disruptiboek eta berritzaileek euren ideiak partekatuko dituzte Europako hegoaldean merkataritza elektronikoan liderra den konferentzian.\nGaur egun kontsumitzailea gailu ugarirekin dago konektatuta eta hainbat kanalen bidez interaktuatzen du.\nNadia Shouraboura, EEC15eko hizlarietako bat, sektore horretako nazioarteko erreferenteetako bat da; Jeff Bezosen elite-taldeko kide izan zen Amazonen.\nSharing Economy, beste kontsumo-eredu bat\nLankidetza-ekonomian oinarritutako ereduek 110.000 milioi dolar inguru mugitzen dituzte, MITek egindako kalkuluen arabera.\nStartup nazionalek eta nazioartekoek erakutsiko dute jakin dutela merkatuaren beharra aprobetxatzen, disruptiboa eta guztiz berritzailea den zerbitzu bat eskaintzeko.\nSormenak aldea markatzen du\nMarketin digitalean adituak egunero lehian ari dira internauten arreta berenganatzeko milioika inpakturen eraginpean dauden ekosistema batean.\nEEC15en izango dira arrakasta-kasu handienak eta berritzaileenak, inspirazio-iturri izateko xedez.\nEduki digitalen iraultza\nInterneten garapenarekin, aisialdia kontsumitzeko modua goitik behera irauli da eta betiko negozio-ereduei eragin die.\nMusikaren, ikus-entzunezkoen, argitaletxeen eta bideojokoen alorretako adituek eduki digitalei eragiten dieten azken berrikuntzak aztertuko dituzte EEC15en.\nB2B negozioetarako estrategia onenak\nB2B arloko negozio digitalak alde handiz gainditzen du B2C, baina tresna teknologikoek ez dute zertan berak izan.\nB2B aditu handienek arlo horretan enpresek ezarri beharreko estrategia digital onenak nabarmenduko dituzte EEC15en.\nEmakumea teknologiaren sektorean\nEuropa 9 bilioi euro haziko litzateke urtero, sektore honetan emakume gehiagok lan egingo balute, Europako Batzordean egindako ikerketa baten arabera.\nHizlarien artean, emakume ekintzaile-talde bat izango dugu gure artean eta beren proiektuen berri emango dute Bilboko KBi Digitalen.\nInbertsioa erakartzeko estrategien bilakaera\nGlobalizazioak inbertitzaileengana hurbiltzeko modu berriak ekarri ditu berekin, eta horrek erakundeen lana erraztu du estrategiak garatzeko unean.\nEEC15en, inbertsioa erakartzeko erronkatik eratorritako arazo nagusiei erantzuten saiatuko dira izen handiko adituak eta inbertitzaileak.\nNegozio digitalak mundu-mailakoak era naturalean izan behar duten arren, baliteke prozesua uste bezain erraza ez izatea.\nMundu osoko erabiltzaileak geroz eta konektatuagoak daude eta nazioarteko laguntza eskatzen dute.\nPrest al daude enpresak ekosistema digital baten erronkei aurre egiteko? Nola egin aurre ingurune digitalean izaten diren aldaketa azkarrei?\nEraldatze digitalak negozio-ereduak, estrategiak eta antolaketa zalantza jartzen ditu, geroz eta lehiakorragoa den eszenatoki bat sortuz.\nEspainiako denda elektronikoen % 44k %10 baino gehiago haztea espero du 2015ean, Ecommerce Behatokiak egindako 2015eko eCommerceren bilakaera eta aurreikuspenak txostenaren arabera.\nSareko denden praktika onenek eta sarean produktuak eta zerbitzuak saltzen aditu nagusi direnek hartuko dute parte EEC15en.\nHasi da laugarren industria-iraultza eta arlo digitalean gertatzen ari da, non ekoizpen- eta kudeaketa-prozesu berriak sortzen ari diren.\nEEC15 jardunaldian 4.0 industria aztertuko dugu, ikuspuntu desberdinetatik: prozesuen ikerketatik eta ingurune teknologikoetan aldatzen ari diren proiektuetatik.\nStartup-lehiaketaren 7. edizioa, EECko eszenatoki nagusira igotzeko aukera eskainiko dizu.\nKontsultatu baldintzak eta hartu parte zure proiektuarekin.\nII Adigital Sariak\nAdigital sarien bigarren edizioak beste behin ere estatuko Ekonomia digitalaren arloko enpresen, erakundeen eta enpresen bikaintasuna aitortu nahi du.\nAdigital sari-ematea EEC15 jardunaldiaren testuinguruan egingo da Deustuko Unibertsitatean, Guggenheim Museoaren eta Euskalduna Jauregiaren artean dagoen marko paregabean.\nHearsay Social enpresaren zuzendari exekutiboa. The Facebook Era liburuaren egilea. Starbucks-en zuzendaritza-taldeko kidea.\nClara Shih Hearsay Social enpresaren zuzendari exekutiboa eta haren sortzailea da. Enpresaren teknologia analitikoari esker, saltzaileak bezeroei mezu egokia bidaltzen die une egokian, sektoreko araudi guztiak betez. Clara aitzindaria da sare sozialen sektorean. 2007an garatu zuen bere lehen sare sozialen negoziorako aplikazioa. Ondoren, New York Times-ek bere liburu salduenen zerrendan aipatu zuen The Facebook Era liburu arrakastatsua idatzi zuen. Clara “Emakume enpresari boteretsuen” artean sartu du Fortune aldizkariak, “Teknologia arloko itzal handieneko jende” jo du Fast Company argitalpenak eta “Enpresari gazte onena”, berriz, BusinessWeek-ek. Azkenik, nola Fortune-k hala Ad Age-k “40 urtez azpiko 40” zerrendan sartu dute. World Economic Forum-ek “Mundu-mailako lider gazte” izendatu zuen, InvestmentNews-ek “40 urtez azpiko 40” zerrendan sartu dute eta “Jarraitzeko 5eko” gisa agertzen da ThinkAdvisor-en 2015eko IA 35 for 35en.\nClara Starbucks-en zuzendaritza-taldeko kide da eta, hori baino lehen, teknikarekin, produktuarekin eta marketinarekin lotutako hainbat funtzio bete zituen Google, Microsoft eta Salesforce.com enpresetan. Gelako lehen izan zen informatikan Standford Unibertsitatean eta unibertsitate berean Masterra ere egin zuen informatikan. Oxford Unibertsitateko masterra ere badu Internet ikasketetan, non Marshall programako bekadun gisa ikasi zuen.\nNadia Shouraboura doktorea Hointer enpresako zuzendari exekutiboa da. Hointer enpresak erosketak egiteko esperientzia berrasmatu du, erraztuz eta dibertigarri eginaz. Hointer enpresan gizon-emakumeek arropa aurkitzeko, probatzeko eta erosteko beste modu bat eskaintzen da.\nNadia Sobietar Batasunean jaio zen eta Moskura joan zen matematika eta zientzia ikastera. 1987an, Errusiatik Israelera emigratu zuen eta software-garatzaile bezala hasi zen lanean, ordenagailu bidez lagundutako sistemetan, errobotika industrian. Bere lanak AEBetako Princeton Unibertsitateko irakasleen arreta erakarri zuen eta unibertsitate horretan ikasteko eta ikerketan aritzeko beka osoa eskaini zioten.\nDoktoretza egiten ari zen bitartean, Nadia-k AT&T Bell Labs enpresan ikerketan jardun zuen eta multimedia aplikazioak garatzen zituen Starlight Multimedia enpresaren sortzaileetako izan zen. Princeton Unibertsitatean egindako lanetik artikulu interesgarriak argitaratu zituen eta 200 argitalpenetan baino gehiagotan aipatu ziren. Princeton Unibertsitatearen eskutik Matematiketan doktoretza jaso zuen. 1994an, Nadiak teknologia startup batean hasi zen lanean, Diamond Technology Partners enpresan, eta bertan enpresa txikizkari nagusiekin lan egiteko parada izan zuen. Geroago JP Morgan Venture startupean hasi zen lanean, Mobilocity enpresan, hari gabeko saileko Kudeaketa-zuzendari gisa. Mobilocity enpresan izandako lidertza postuaren ostean, Nadia Exelon enpresan hasi zen lanean energia-merkataritzako algoritmoen eta softwarearen zuzendari-arduradun gisa; ondorioz, energia-merkataritza sortuberrian aitzindaria izan zen.\n2004ko martxoan, Nadia Amazon.com-en hasi zen lanean. Amazon-en Munduko Eragiketen Teknologia-presidenteorde aritu zenean, Amazon-en hornikuntza eta banaketa-katea bultzatzen duen teknologiaren arduradun izan zen. Nadia Jeff Bezos-en lidertza-talde seniorrean ere parte hartu zuen, zuzendaritza orokorraren eta Amazon-eko eragiketen arduradun gisa. Nadia, gaur egun, Seattle-n bizi da bere senarrarekin eta hamasei urteko alabarekin.\nMichael Gallucci Fanatics Authentic enpresako presidenteordea da, Ameriketako Estatu Batuetako liga handi guztien eta horiek osatzen dituzten talde profesionalen denda ofizialekoa. Zaleek produktu ofizial baten marka zuria erosten duten bakoitzean, Fanatics Authentic enpresan erosten dute. Enpresa honek kirol-munduko jende ezagunak sinatutako produktu lizentziadunak saltzen ditu. Gainera, akordio esklusiboak sinatzen dituzte, kirol-munduko izar ezagunenen produktu jakin batzuk Internetez saltzeko.\nGallucci-k Fanatics Authentic enpresako kargua SportsMemorabilia.com atariko sortzaile lanarekin uztartzen du. Sareko iragarkiak egiteko, merkataritza elektronikorako eta sare sozialetako marketinerako dituen gaitasunekin, Galluccik kirol-munduko bildumagileentzat benetako erreferente egin du 2006an sortu zen SportsMemorabilia.com ataria.\nBere lanean jartzen duen pasioak definitzen du Gallucci eta bere esperientzia osoa kontatutako digu European Ecommerce Conference 2015 jardunaldian.\nKristie Wells Ancestry enpresako sare sozialen kudeaketa orokorreko zuzendaria da eta eduki-marketina, joera-markatzaileen eta enbaxadoreen programak eta sare sozialetako kanaletako itsasoz haraindiko laguntza-jarduerak kudeatzen ditu. Kristie 25 urte baino gehiagoko esperientziaz baliatzen da Ancestry enpresak bere bezeroak uler ditzan, leial bihurtu daitezen eta laguntza eman diezaien. Horrela, marka indartuko da, produktuak hobetuko dira, sarrera-bideak areagotuko dira eta akziodun guztien esperientzia hobeak lortuko dira, hala enpresaren barnean nola kanpoan.\nMarcello Mastioni HomeAway enpresako presidenteordea eta Europako, Ekialde Hurbileko eta Afrikako (EEHA) jardueren kudeaketa-zuzendaria da. Mastionik eskarmentu handia du nazioarteko jardueretan, negozio-garapenetan, merkataritza elektronikoan eta estrategian, eta hori bere 15 urteko karreran islatzen da. Urte horietan guztietan, General Electric eta World Economic Forum bezalako enpresetan lider gisa jardun du, esaterako. HomeAway enpresan hasi aurretik, Mastioni Expedia enpresako estrategia-zuzendaria eta negozio-garatzailea izan zen. Bertan, mundu-mailako ekimen ugari eraman zituen aurrera, enpresaren ostatu-negozioa garatzeko.\n2013an HomeAway enpresako EEHAko zuzendari senior gisa lanean hasi denetik, Mastionik mundu- eta eskualde-mailako talde ugarirekin aritu da elkarlanean, enpresaren jabetza-kudeaketaren negozioa hobetzeko, puntako ekimenak jarri ditu abian hainbat marken arteko zerrendatze-kalitatea hobetzeko eta jabetza-kudeatzaileentzako “erreserbatzeko ordaindu” ereduan nagusi da.\nHomeAway enpresako Europako negozioburu gisa, Mastionik sektoreko marka zaharrenak diren batzuk gidatzen ditu, hala nola, Abritel.fr, FeWo-direkt.de eta OwnersDirect.co.uk esaterako. Mastioni MS graduduna da Milango “Politecnico” Unibertsitate Teknikoan eta Columbia Unibertsitateak, London Business School eta Insead-ek eskaintzen duten World Economic Forum enpresari buruzko Master Exekutiboa Globalizazioan eta Lidertzan ere egina du.\nBenoit Tabaka Google-ren Europako, Ekialde Hurbileko eta Afrikako senior public manager da. Zuzenbide-ikasketak eginda, Gorte Konstituzionalerako egin du lan, Landwell & Partners eta Interneteko Eskubide-foroen merkataritza elektronikoaren saila zuzendu du. Sareen profesional hau European Ecommerce Conference 2015 jardunaldiko eszenatokian izango da.\n2006tik 2011ra, PriceMinister atariaren Gai Publikoen eta Legalen saila zuzendu du, Rakuten enpresa japoniarraren Europako enpresa subsidiarioa. 2011n, Tabaka Frantziar Gobernuko Aholkulari-batzordeko idazkari orokor aukeratu zuten gai digitaletan.\n2012ko ekainean, Google Frantziako gobernu-harremanetarako taldearekin egin zuen bat. 2015eko uztailetik aurrera, Google EMEA eremuko ekonomia-gidalerroen taldekidea da, mugikorrerako aplikazioetan eta ekonomian fokatzen da bere lana.\nLuciano Ammenti Vaticanoko Liburutegi Apostolikoko Chief Information Officerra da eta 1983an hasi zen lanean bertan. Bere bilakaerari esker, Egoitza Santuko dokumentuak digitalizatzeko arduradun nagusi bihurtu zen. Ammenti 2006an hasi zen zaintza-lan horretan lanean eta liburutegiko ordenagailu-sistemaren arduradun izendatu zuten. 2008tik aurrera, FITS (Irudien garraio-sistema malgua) zaintza-proiektuei buruzko ikerketan parte hartzen du, Erromako Astrofisika-fakultateko Informatika-zentroarekin lankidetzan.\n2011n hasi zen zaintza digitalaren zirriborroaren Chief Information Office gisa, Vaticanok bere jabetzakoak diren 82.000 eskuizkribu digitalizatu behar zirela erabaki zuenean, duten izaera historikoa eta dokumentala gordetzeko. Asmo horrekin, Ammentik proba-bankua inplementatu zuen teknikoki, dokumentu horiek digitalki gordetzeko.\nAmmentik, gainera, Interneten erabilerari, segurtasunari, defentsari, datuen erabilerari eta kudeaketa publikoari buruzko era askotako konferentzietan hartu du parte.\nGaël Langevin eskultore eta diseinatzaile frantsesa da. 1992an ireki zuen bere enpresa eta 25 urte baino gehiago daramatza marka handienetarako lanean. Baliteke dagoeneko bere lanak aldizkarietan eta telebistan ikusi izana.\nInMoov bere proiektu pertsonala da eta 2012ko urtarrilean partekatu zuen lehen aldiz Interneten, kode irekiko 3Dn inprimatutako lehen esku-protesia. Bionico, E-Nable eta antzeko proiektuak ere gidatu ditu.\nInMoov, gainera, kode irekiko 3Dn inprimatutako lehen tamaina errealeko robota ere bada.\nEdozein etxeko 3D inprimagailuetan erreproduzitu daitekeen 12 cm kubikoko azalera du eta unibertsitateetarako, laborategietarako eta hobby-zaleentzako garapen-plataforma gisa erabiltzeko sortu da, baina batez ere, fabrikatzaileentzat.\nInMoov proiektuaren kontzeptua partekatzean eta komunitatean oinarritzen da eta mundu osoan zehar hamaika proiektutan erreproduzitzeko ohorea ematen dio.\nLance Coleman aditu handia da estrategia digitalean eta gorantz doan izarra musika-industrian. Gaur egungo musika-merkatuko artista eta marka nagusietako batzuekin egin du lan, aipagarrienen artean daude Kanye West, Drake, Jeezy edo Jill Scott. Gaitasun handiz, artista hau gai da teknologiaren eta musika-edukiaren arteko konexioa ezagutzeko.\nColemanen bi pasioek, musikak eta sare sozialek, motibatu dute bere karreran. Zoo Labs enpresako Social Weaver ofiziala da. Musika-proiektuak bizkortzen dituen enpresa horrek sormenaren eta merkataritza-bideragarritasunaren arteko elkargunean inbertitzen du eta hura arakatzen. Beren estrategiak kontzeptu honen baitan aritzen dira: artista askok ezin dituzte entzunak izateko betiko tresnak erabili, eta beraz, bitarteko sozialak eta sareko mundua sartzen dituzte, musikari guztiei aukera bat emateko. Horrez gain, estrategia digitala emateaz eta negozioa garatzeaz ere arduratzen da Blueprint Group enpresan, Lil Wayne, Nicki Minaj edo Jake Troth gisako artista ezagunak ordezten dituen enpresan.\nArtista handi bat izateaz gainera, Colemanek IV The Love enpresa digitala kudeatzeaz ere arduratzen da, Young Money, Common edo Hit Boy gisako proiektuez arduratzen den enpresa. Teknologoen eta eduki-sortzaileen arteko harremanak ulertzeko gaitasun aurreratu horrek teknologia berrien harreman sakona ematen du eta hori transmitituko digu European Ecommerce Conference 2015 jardunaldian.\nEkintzailea, sare-bultzatzailea eta nazioarteko hizlaria, Lisa Gansky da “The Mesh: Why the Future of Business is Sharing” best sellerraren egilea. Ekintzaile nekaezina, negozio-berrikuntza eta lankidetza-ekonomia gune hiritarretan sartzeaz arduratzen den Mesh Ventures enpresaren eta Instigatng + Co enpresen sortzailea ere bada.\nGanskyk berrikuntzari eta ekintzailetzari buruz aritzen da, idazten du eta inbertitzen du: balioa nola zabaltzen den, hiriak plataforma gisa nola funtzionatzen duten, banatzen den boterea eta konfiantza eta ekintzailetza-fenomenoaren goranzko joera orokorra.\nGansky, gainera, Bandwagon, Breather, ClearCove Systems, Edyn, Everledger, Fabl, Feastly, The Food Assembly (La Ruche Qui Dit Oui), Greenbiz, Honest Buildings, Miso Tasty, Munchery, Muse, Neighborly, New Resource Bank, OpenROV, Other Machine Co., RelayRides, Science Exchange, Solar Mosaic, Storefront, TaskRabbit, Traity, Tripping and Yerdle enpresetan inbertitu du. Aurten European Ecommerce Conference 2015 jardunaldiko Keynote Program sailean hartuko du parte.\nLanerako pasioak harrarazten dizkio erabaki guztiak Will Sansom-i Eduki-eta Estrategia-zuzendari gisa Contagious Insider enpresan. Sansom-ek ekintza ugari ditu oso bezero garrantzitsuekin, hala nola Nike eta Red Bull, eta Heineken-ek Ignite botila adimendun berritzailea sortzeko proiektuaren taldeko kide izan da.\nCannes Lions, AdAsia, Spikes eta The Guardian-en Changing Media Summit dira Sansom-ek parte hartu duen nazioarteko hitzaldietako batzuek. Epaimahai-kide ere izan da Fab Awars, Lovie Awards etal Midem Festival lehiaketetan.\nSansom-ek ezin hobeki transmititzen ditu Contagious Insider enpresaren kultura eta gaitasunak. Enpresa horrek markak eta agentziak elkartzen ditu lan oso kutsagarriak sortzeko. Enpresak zerbitzu hauek ematen ditu, besteak beste, sormen- eta berrikuntza-bikaintasuneko programak, kanpainaren irismena, sektorearen joerei buruzko briefing-ak eta jarraitu beharreko estrategia definitzeko aholkuak. European Ecommerce Conference 2015 jardunaldiko eszenatokira igoko da, lan egiteko duen gaitasun kutsagarri hori transmititzeko.\nWilliam Lidstone Razorfish enpresaren Chief Marketin Officer nagusia da. Munduko 42 herrialdetan operatzen du Publicis Groupe Network-en sailetan Razorfish, Rosetta, LEVEL Studios eta ROAR markek osatzen duten enpresa multzo honek. Nazioarteko merkatuetako hazkuntza eta multinazionaletako bezeroen garapena bizkortzeaz arduratzen da fokatze desberdin batekin, hala nola Canon, DHL, Mercedes-Benz, Nike eta UBS enpresetan.\nLidstoneren karrera digitala ez zen Razorfish-en hasi. Enpresa horretara 2011n iritsi zen presidenteorde exekutibo gisa. 1994an, Erresuma Batuko lehen sareko supermerkatua diseinatu zuen profesional honek: BarclaySquare. Marketing digitaleko sektorean duen tokia Ogilvy edo AKQA gisako izen handiko enpresetan izandako lider-postuekin sendotu zuen.\nMarka handiek beren irudia storytellingaz gainera beste baliabide gehiago erabiliz eratu behar dutela eta kontsumitzailearen bizitzan paper garrantzitsua izan behar dutela uste duen profesional hau MENSAko kide da eta hainbat konferentziatan hartu du parte, hala nola, Indiako iMedia Brand Summit-en edo Mirren Conference-n. Zerrenda horri European Ecommerce Conference jardunaldiaren 2015eko bederatzigarren edizioa gehitu beharko zaio.\nEsportazioen eta Negozio-garapenen sektorean hainbat herrialdetan lan egin ostean (Australia, Boli Kosta eta Hegoafrika), Felip Verger Lacroix Euskadira etorri zen surf-sektorean lider den enpresa bateko marketin-zuzendari lanetan aritzeko. Bertan, bere komunikazio-agentzia sortu zuen, Golfo Atlántico, eta bakoitza bere sektorean lider ziren enpresekin lanean aritu ahal izan zen.\nVergerrek bere marketin-lana eta surfarekiko maitasuna uztartzen ditu. Itsas museoetan surfari buruzko erakusketak egin ditu. Surf-aldizkari baten editorial-zuzendaria ere bada. Gainera, lineako marketinari buruzko hainbat heziketa-ikastarotan parte hartu du hizlari gisa.\nVergerrek Golfo Atlántico agentzia sortu zuen garai berean, surf-zale amorratu hau Wavegarden taldean sartu zen komunikazio-arduradun gisa, enpresaren hastapenetatik. Profesional honek komunikazioaren sektoreko bere esperientzia guztiaren berri emango digu European Ecommerce Conference jardunaldien bederatzigarren edizioan.\nBeste baieztatu txostengileak\nMedia Partner Kanal Ofiziala


Guadalupeko baseliza | Consumer\nLekua: Jaizkibel mendia\nData: 2015ko Apirila 24\nOrdu eta erdi Irunetik.\nKokaleku honetan zaude: Azala > Bidaiak > Donejakue bidea > Iparraldeko Bidea > Guadalupeko baseliza\nIparraldeko Bidea Etapa 1: Irun-Donostia etapa\nMonumentua: Guadalupeko baseliza\nErmita hori 1526an aipatu zen, Juan Sebastián Elkano nabigatzaileak Hondarribiko baselizari urrezko sei dukaturen dohaintza egin zionean.\n1638. urtean izandako setioaren ondoren, hiriak, erasoan jasotako babesari esker, Ama Birjinari eskerrak emateko, irailaren 8an ospatzen den baselizaraino prozesio ospetsu batekin garaipena ospatzeko botoa eman zuen.\nElizak habearte bakarra du, gurutzadura eta buruhorma laua. Gaur egungo tenplua —segur aski, XVI. mendeko beste antzinakoago bat ordezten duena— XVIII. mendearen amaierako hargunea berreraikitzearen ondorio izan daiteke.\nElementu esanguratsuenetako bat, eta izaera bereziagoa ematen diona, gaur egungo fakturako harrizko kapitela da, gutxi gorabehera 1860 aldera, nahiz eta mentsulak eta erlaitzak XVII. mendekoak diruditen.\nBarrualdean, parrokia-elizatik datozen alboetako bi erretaula nabarmentzen dira, estilo errenazentista berantiarreko lekukoak eta barrokoaren erretaula nagusia.\nErreserbak eta bisita gidatuak: Turismo Bulegoa.\nJavier Ugarte kalea, 6.\nTel.: + 34 943 64 54 58


Zazpi Handiek Miarritzen egingo duten gailurra aztergai izango dute uztailaren 17an Sanagustinen - Elkar-ekin - Uztarria (Azpeitia)\nElkar-ekin | Politika\n2019ko uzt. 9a, 10:35\nAbuztuaren 24an, 25ean eta 26an Miarritzen (Lapurdi) batuko dira AEB, Alemania, Italia, Erresuma Batua, Frantzia, Kanada eta Japoniako agintariak, miloika eta miloika pertsonen bizitzetan eragin handia duten erabakiak hartzeko.\nGailur horren inguruan gogoeta egitea beharrezkoa ikusi dugu Elkar-ekinetik, eta horretarako G7 EZ! plataformako kidea den Joseba Alvarez gonbidatu dugu gailurraren gaineko azalpenak ematera. Hitzaldia uztailaren 17an izango da, Sanagustinen.\nEra berean, Elkar-ekin taldetik dei egin nahi dugu gailur honen aurka antolatu diren ekimenetan parte hartzera. Besteak beste, larunbat honetan manifestazioa egingo da Miarritzen, eta bertara joatera animatzen ditugu herritarrak.\nHemen duzue gailur honen aurrean G7 EZ! plataformatik sustatu duen manifestua, zeina Euskal Herriko hainbat eragilek sinatu duten, tartean Elkar-ekinek:\nG7 ez! Bizitza erdigunean, elkarrekin mundu berri bat sortzen\nG7 maila ekonomiko, politiko eta militarrean botere handia duten munduko zazpi herrialdeek gerra hotzaren garaian sortutako taldea da (AEBk, Alemaniak, Erresuma Batuak, Frantziak, Italiak, Japoniak eta Kanadak osatua). Abuztuaren 24an, 20ean eta 26ean Miarritzen bilduko dira. Esan beharrik ez dago, Miarritzeko G7ko gailurra sistema kapitalistaren krisi anitz eta iraunkor baten erdian egingo dela, berau etengabeko ahaleginean eta, era berean, horrek guztiak eragiten duen elite kapitalisten arteko lehia eta tira-bira geoestrategiko handien artean.\nBertan har daitezkeen neurriek herritar eta herri askori eragingo dizkigte, eta haiek ez lirateke inor izan behar gure izenean ezer erabakitzeko. Nortzuk dira G7ko partaideak planetako milioika pertsonen ordezkari demokratikoen iritzia kontutan hartu gabe, gure kaltetan izango diren erabakiak hartzeko? Ez dute inolako zilegitasun demokratikorik mundu osoari eragiten dioten gaietan erabakiak hartzeko. Beraz, G7aren izaera antidemokratikoa salatzea dagokigu, gailur horiek ordezkatzen eta gorpuzten baitute modu zuzen batean demokraziaren pribatizazioa bera.\nDemokraziaren pribatizazio horrek ondorio zuzenak ekarri ditu ongizate estatuaren ahultzean, horrek areagotu duen zaintza krisian, eskubide sozial askoren desagerpenean, sektore publikoari bankuen “erreskatearen” izenean inoiz egin zaion desjabetzerik handienean edota natur baliabideen ustiapen basatiaren areagotzean... Horiek eta beste hamaika adibidek eragin dute gizartean areagotzen ari den ezberdintasun edo arrakala sozialean.\nG7a frantziar hegoaldeko herr turistiko batean bilduko dela esango dute, "probintziako hiri baten balioa azpimarratzeko eta hari ohoratzeko" asmoz. Guk, aldiz, azpimarratuko dugu Miarritz bestelako etorkizun baten aldeko historia propio bat duen herria dela.\n1.Gailur horrek ordezkatzen duen sistema kapitalistaren salaketa irmoa egiten dugu. Salaketa hau, Euskal Herriko eragile zein herritarrok, kanpotik etorriko direnekin batera egin nahi dugu. G7aren izaera antidemokratikoa eta haren ondorioek gure bizitzetan izango dituzten eragin gordina salatzen ditugu, sistema pitzatzen hasteko arrakala bat irekitzeko.\n2. Mundu berri bat eraikitzeko, egungoa eraldatzeko, alternatibak martxan daudela aldarrikatzen dugu. Bestelako alternatibarik ez dagoela dioten eta etorkizun distopikoak besterik eskaintzen ez diguten bitartean, guk ilusioa eta itxaropena zabaldu nahi ditugu. Sistema kapitalistaren aurrean, bestelako norabidea posiblea dela erakusten duten hainbat hausnarketa, ekimen eta egitasmo martxan daude Euskal Herrian. Abuztuan sustatuko ditugun ekimenak horien erakusleiho ere izango dira.\n3. Gailurra izaera eta historia propioa duen herrian egingo da, Euskal Herria deitzen den herrian. Munduko beste herriekin eta sistema honen aurka borrokan dagoen ororekin elkartasunean aritu nahi duen herrian, hain zuzen ere.\nEra berean, abuztuaren 21tik 23ra egingo diren jardunaldiekin eta abuztuaren 24ean Irun-Hendaian egingo den manifestazioarekin bat egiten dugu, eta herritarrak modu masiboan bertan parte hartzera gonbidatu nahi ditugu.


genre_facet:"EIMAk onetsitako materialak" author_facet:"Elhuyar Hizkuntza Zerbitzuak" author_facet:"R-400" author_facet:"Olano Goti, Joseba Iñaki" topic_facet:"Lanbide Heziketa" topic_facet:"Mantentze-lan elektromekanikoa (Heziketa Zikloa). Erdi maila" topic_facet:"Instalazioa eta mantenimendua (Lanbide Arloa)"\nGeneroa / Forma: EIMAk onetsitako materialak Egilea: Elhuyar Hizkuntza Zerbitzuak Egilea: R-400 Egilea: Olano Goti, Joseba Iñaki Proposatutako gaia: Lanbide Heziketa Proposatutako gaia: Mantentze-lan elektromekanikoa (Heziketa Zikloa). Erdi maila Proposatutako gaia: Instalazioa eta mantenimendua (Lanbide Arloa)\n1 Fabrikazio Mekanikoa (Lanbide Arloa) 1 Fabrikazio Mekanikoen Industrietako Segurtasun Planak (Modulua) 1 Fabrikazio mekanikoko produkzioaren programazioa (Heziketa Zikloa). Goi maila 1 Galdaketa eta pulbimetalurgiaren bidezko produkzioa (Heziketa Zikloa). Goi maila Instalazioa eta mantenimendua (Lanbide Arloa) 1 Kalitatearen kudeaketa,laneko arriskuen prebentzioa eta ingurumen-babesa (Modulua) Gehiago ... 1 Lan Arriskuen Prebentzioa (Heziketa Zikloa). Goi maila Lanbide Heziketa 1 Laneko prestakuntza eta orientabidea (Zeharkako modulua) 1 Lotura- eta muntai-teknikak (Modulua) Mantentze-lan elektromekanikoa (Heziketa Zikloa). Erdi maila 1 Mekatronika Industriala (Heziketa Zikloa). Goi maila 1 Metal-eraikuntzak (Heziketa Zikloa). Goi maila 1 Metal-eraikuntzen industrietako segurtasun-planak (Modulua) 1 Sekuritate baldintzetatik deribatutako arriskuak (Modulua) Guztiak ikusi ... gutxiago ...


Aurrekontu “sozial eta inbertsoreak” onartu ditu Gipuzkoak, “legealdia anbizioz” hasteko - Gipuzko Buru Batzarra\nMaria Eugenia Arrizabalaga, EAJ-PNVren bozeramaileak azpimarratu duenez "gaur aurrekontu ona onartu dugu. Aurrekontu orekatua eta eraginkorra, politika publiko guztiei erantzuten diena, zorra kitatzeko ahalegin handia egiten duena, Gipuzkoaren etorkizuneko erronkei erantzuten diena\nGipuzkoako Batzar Nagusietako Osoko Bilkurak Foru Aldundiak datorren urterako aurkeztu dituen aurrekontu orokorrak onartu dituzte gaur. Proposamenak EAJ-PNV eta PSE-EEren aldeko botoak jaso ditu, Alderdi Popularra abstenitu egin da eta EH Bildu eta Elkarrekin Podemosek kontra bozkatu dute. Markel Olano diputatu nagusiak erabakiaren irakurketa positiboa egin du, “mugarri garrantzitsua delako, are gehiago legealdiaren hasiera izanda”. “Honi esker, anbizioz hasi dezakegu legealdia”, gaineratu du. “Onartu ditugunak oso aurrekontu sozialak dira, eta horri esker jauzi kualitatiboa eman ahal izango dugu desberdinkeriaren aurkako borrokan; aldi berean, aurrekontu inbertsoreak dira, legealdiko proiektu garrantzitsuenak gauzatzen hastea ahalbidetuko digutenak, esaterako Adinberri, MUBIL edota Elkar-EKIN”, azaldu du.\nGaur onartutakoren arabera, Gipuzkoako Foru Aldundiaren 2020rako aurrekontuek 915,2 milioi euroko gastua aurreikusten dute, hau da, 39,7 milioi euro gehiago (+% 4,53) 2019koaren aldean. Markel Olano diputatu nagusiak hiru ardatz nagusitan jarri du arreta: behar sozialei erantzutea, non 400 milioi euro baino gehiagoko inbertsioa nabarmentzen den gizarte politiketan; etorkizuneko sektore ekonomikoetan egindako apustuak, 22 milioi euro bideratu baitira Etorkizuna Eraikiz ekimenera; eta zorra murrizten jarraitzearen aldeko apustua, 2020an beste 45 milioi euro jaitsiko baita. “Oso aurrekontu garrantzitsua da, gure kudeaketa politikoaren isla, eta gure tresna nagusia Gipuzkoak ahalik eta desberdintasun gutxien izan dezan gizarte, genero eta hizkuntza arloetan”, adierazi du foru arduradunak.\nAurrekontu hauek Alderdi Popularra, EH Bildu eta Elkarrekin Gipuzkoaren batzarkide taldeekin adostu diren 47 emendakin jasotzen dituzte, 832.000 euroko balioa dutenak. Alderdi popularrarekin 14 emendakin adostu dira, guztira 155.000 euroko pisua dutenak; EH Bildurekin, bestalde, 16 neurri hitzartu dira, 375.000 milioi euroko zuzkidura dutenak; eta azkenik, Elkarrekin Gipuzkoaren 17 emendakin onartu dira, 302.000 euro guztira. “Negoziaketetan izan dugun jarrera irekia eta elkarrizketaren aldekoa izan da, baina betiere Aldundiak aurkeztu zuen aurrekontu proposamenaren espirituari eutsiz”, adierazi du Olanok.\nDatorren urteko aurrekontuei dagokionez, diputatu nagusiak oso aipagarritzat jo du aurkezten duen hazkundea, historiako bigarren aurrekonturik handiena baita. Halaber, inbertsioaren aldeko aurrekontua dela zehaztu du, seigarren kapitulua (inbertsio errealak) 20 milioi hazi baita, 131 milioira iritsi arte (+% 18). Diputatu nagusiak ere aurrekontuaren zeharkakotasuna azpimarratu du: “Gobernantza eredu ireki eta elkarlaneko baten aldeko apustua egiten dugu, eta horrek ere badu bere isla etxe barruan: gure proiektu nagusiak ez dira departamentu bakar batera mugatzen, baizik eta hainbat arlotan banatuta daude”.\nAzkenik, foru arduradunak ekonomian jarri du arreta berriz ere; izan ere, adierazi duenez, Gipuzkoak esparru horretan erakusten duen sendotasunak baliabide gehiago ematen dizkio Aldundiari bere politikak gauzatzeko. Ildo horretan, foru erakundeak sustapen ekonomikoaren aldeko apustua berretsi du, diru-sarreren bilketak hazten jarrai dezan, eta, horrela, lurraldearen ongizate mailari eusteko tresna gehiago izateko. “Hasieratik sustapen ekonomikoaren aldeko apustua egin dugu, eta datuek berresten digute estrategia egokia defendatzen ari garela", amaitu du.\n"Gaur onartu ondoren, Gipuzkoak behar dituen aurrekontuak ditu, aurreko legealdian hasitako jarduera-ildoak sendotuko dituztenak eta garapen sozialari eta susperraldi ekonomikoari lagunduko diotenak", adierazi du Maria Eugenia Arrizabalagak, EAJ-PNVko bozeramaile Gipuzkoako Batzar Nagusietan, Gipuzkoako Lurralde Historikoaren 2020rako Aurrekontu Orokorren onarpenari buruz. "Gipuzkoako benetako egoerari erantzuten dioten aurrekontuak dira, eta Gizarte Politiketan eta 2020-23 Kudeaketa Plan Estrategikoan jasotako proiektu estrategikoen garapenean oinarritzen dira" gaineratu du.\nBozeramaile abertzalea pozik agertu da Foru Gobernuak Gizarte Politikekin duen konpromisoa sendotzen duten aurrekontuak onartu dituztelako. "915,2 milioi euroko aurrekontua,% 4,53ko hazkundearekin, eta ia 40 milioikoa 2019ko datuekin alderatuta". "Foru Aldundiak 104 euro bideratuko ditu gipuzkoar bakoitzeko sustapen ekonomikoan – jarraitu du – eta bide eta errepideen behar nagusiei ere aurre egingo die: 116 euro bideratuko ditu biztanleko, eta aurrekontuaren ia erdia bideratuko du Gizarte Politiketara: 566 euro herritar bakoitzeko".\n"Alde horretatik, EAJ-PNV batzarkide taldean ez dugu inolako zalantzarik Gipuzkoako Foru Aldundiak sentsibilitate berezia duela laguntza eta gizarte-arreta behar duten kolektiboa osatzen duten pertsona guztiekiko. Hala da, hainbeste aldiz adierazi dugun bezala 2012. eta 2013. urteetan izandako murrizketen ondorengo urte guztietan, nabarmen handitu da Gizarte Politiken arloko foru-aurrekontua, eta gaur onartu dugun dokumentu honetan benetako errekorra lortu da gure Lurralde Historikoko herritar bakoitzeko 566 euro, 9,5 milioi euroko igoerarekin". Eta jarraitu du "gaur onartutako aurrekontuei esker, Foru Aldundiak Gizarte Zerbitzuen Mapa hedatzen jarraituko du, 250 plaza berri zabalduz, horietatik 116 adinekoei arreta emateko. Udal egoitzak Kabian integratzeko prozesuarekin amaituko da, eta zerbitzuen katalogoa berrikusiko da, pertsonan zentratutako arreta-eredu berri bat ezartzeko eta arreta-ratioak aldatzeko. Eta era berean, egoitza-baliabide berritzaile berri bat zabalduko da, gizarte-bazterketa larrian dauden pertsonak artatzeko".\n"Ez genuke ahaztu behar – azpimarratu du EAJ-PNVko bozeramaileak – Aldundiak ez ezik Jaurlaritzak ere eragina duela Gipuzkoako gizarte politiketan. Eta puntu honetan, bai aitortu nahi nuke Podemosen abstentzio iragarria, zeinak ahalbidetuko baitu Eusko Jaurlaritzaren aurrekontua onartzea, DSBEan% 4ko gehikuntzarekin: Legebiltzarrean aurkeztutako hasierako proiektuan aurreikusitakoaren bikoitza. Neurri horren eta Aurrekontu berriak ahalbidetuko dituen beste batzuen onuradunak gipuzkoarrak izango direlarik".\nMaria Eugenia Arrizabalagak adierazi duenez, "gaur aurrekontu ona onartu dugu. Aurrekontu orekatua eta eraginkorra, politika publiko guztiei erantzuten diena, zorra kitatzeko ahalegin handia egiten duena, Gipuzkoaren etorkizuneko erronkei eta herritarren benetako arazoei eta Gipuzkoaren interes orokorrari erantzuten diena. Zalantzarik gabe aurrekontu hauetan jasotako eduki guztiak betetzeak modu erabakigarrian lagunduko du Gipuzkoaren aurrerabidean".\n"Azken finean gizartearen garapenean eta susperraldi ekonomikoan lagunduko duten aurrekontuak" bukatu du Arrizabalagak.


Kontu dramatikoekin barre ere bai! - Diario de Noticias de Navarra\nFeminismoa ardatz duen 'Me too' antzezlanean, gai dramatikoak komediarekin lantzen dituzte Tessa Andonegik eta Ainhoa Aierbek\noihana cabello 26.07.2021 | 11:15\natherine Deneveu eta Jane Fonda aktoreen azalean jartzen dira Tessa Andonegi eta Ainhoa Aierbe 'Me Too' antzezlanean. TTIPIA\natherine Deneveu eta Jane Fonda aktoreen azalean jartzen dira Tessa Andonegi eta Ainhoa Aierbe 'Me Too' antzezlanean.\nFeminismoa, emakumeen egunerokotasuna, terminologia, egoera ezberdinak€ Dena batu eta komedia erabilita, 55 minutuko obra an-tzezten dute Tessa Andonegi eta Ainhoa Aierbe aktoreek. Me too du izenburu an-tzezlanak, eta izenburuak argi uzten du istorioaren nondik norakoa. Catherine Deneveuren paperean sartzen da Andonegi, eta JaneFondarenean Aierbe. 55 minututan, eta garrantzirik kendu gabe, tragikoak izan daitezkeen gaiak eta egoerak modu komikoan erakusten dituzte, "barre egitea ere garran-tzitsua delako".\n"Gu hiltzen ari direla, kontxo". Catherine Deneuveren paperean Tessa Andonegi, eta Jane Fondaren azalean Ainhoa Aierbe. Me too obra dute esku artean, feminismoari buruzko obra, baina "ondo ulertutako feminismoa" da islatu nahi dutena. Emakumeek egunerokotasunean pairatzen dituzten hainbat egoera antzezten dituzte, "modu komikoan". Tessa Andonegiren pertsonaia mizkina da, eta serioegi hartzen ditu gauzak, modu dramatikoan. Ainhoa Aierbek antzezten duena askoz 'inuxenteagoa' da. Biek ala biek, fikziotik aparte, errealitatearen isla ere badira. Antzerki obraren protagonista dira biak, eta diotenez, kolektiboetan beti topatu daitezke halako pertsonak. Horietako ba-tzuk barre egiteko gauza ere ez dira, "eta guretzat garrantzitsua da barre egitea".\nEl patriarcado es un juez que nos juzga por nacer errezitatuz hasten dute antzezlana, Txilen sortutako El violador eres tú ereserki feministari keinu eginez. Obraren oinarrian salaketa ere badagoelako. "Salatzen da matxismoa, heteropatriarkatua, gizonek zenbait egoeratan nola ikusten duten emakumea, zer egitera behartuta gauden emakume bezala edo etorkina eta emakumea izateak zer suposatzen duen". Egunerokotasunean bizi daitezkeen eta pertsonek modu inkontzientean barneratzen dituzten hainbat egoera eta jarrera taularatzen dituzte bi aktoreek. Era berean, jarrera inkontziente horiek salatu ere salatzen dituztela aipatu dute bi protagonistek. Badirelako egunerokotasuneko "detaile batzuk", gizarteak barneratuta dituenak: "Bai gizon zein emakume askok barneratuta daukagu hainbat jarrera eta hainbat komentario normalak balira bezala, baina ondo pentsatuz gero, ohartzen gara oso normalak ez direla. Beraz, antzezlanarekin adierazi nahi duguna da horiei buruz hausnartu, pentsatu eta agian buelta bat eman beharko geniekeela".\nAntzezlanean, istorioa garatu bitartean, hainbat termino ere azaltzen dira, eta egoera ezberdinen bitartez, horien azalpena ematen dute Andonegiren eta Aierberen pertsonaiek. "Feminismoarekin lotutako hainbat termino definitzen ditugu, agian lehenengo gaizki adierazten ditugu, eta gero ondo. Izan ere, gaizki ulertu horiek ere gertatzen dira askotan gure artean". Eta horien adibidea ere eman dute: "Zer da heteropatriarkatua? Ea nork definitzen duen hori ongi. Ba egiten duguna da gure ustez termino horren definizioa den hori eman, baina gaizki baldin badago, horri buelta ematen diogu ostean". Istorioan zehar gertatzen diren egoeretan kokatzen dituzte terminoak, eta azpimarratu dute ez direla definizio hutsean gera-tzen: mansplaining, androzentrismoa, sororitatea€ Egunerokotasunean termino horiek modu desegokian praktikatzen direla diote, "guk ere baditugulako jarrera matxistak, oso sororoak ez direnak. Aipatzen genuen pertsonaia serio horrek ez du sororitatea praktikatzen bere buruarekin, adibidez".\nFeminismoa, "borroka konplikatua" Antzezlanak irakaspen bat ere badakar, eta feminismoa ulertzeko modu asko daudela azaldu nahi dute. "Catherine Deneveuren pertsonaiak esaten duenez, badirudi gaur egun gizonezko batek atea nola irekitzen badizu ia-ia haurdun utziko zaituela eta gauzak ez dira horrela, bakoitzak bere iritzia izango du baina niri gustatzen zait atea zabaltzen didatenean", dio Aierbek. Jarrera matxistatzat jotzen den horren atzean, agian, heziketa mota desberdin bat dagoela aipatu dute, "eta ez zaio hainbeste garrantzirik eman behar. Muga bilatu behar da. Independenteak eta autosufizienteak gara baina, gizonak baino gizonago izan behar dugu? Zergatik ez onartu interdependentziak ere baditugula eta maitasunarekin egin daitezkeela gauzak?", galdegin du Andonegik.\nDena den, eta feminismoaren borroka konplikatua dela aitortu arren, modu barregarrian azaltzea garrantzitsua dela diote. Haien irudiz, jendearengana heltzeko beste modu bat da komediarena, eta gauza oso dramatikoak ikusten diren garaiotan, komediatik gauza serioei buruz hitz egiteko gogoa zuten biek. "Komediaren bidez gauza asko eta oso serioak kontatu daitezke, eta garran-tzia eman, gainera. Tresna bat da, baina ez diogu garrantzia kentzen dagokigun gaiari, noski. Modu horretara, jendeari momentu dibertigarri bat pasarazten diogu, eta aldi berean hausnarketarako bidea ere zabaltzen diegu".\nAndonegiren esanetan, drama oso lotuta dago emakume izatearekin: "Hala da, tragedia asko bizi ditugu emakume bezala". Beraz, garrantzitsua ikusten du horren inguruko diskurtso dibertigarri bat eman ahal izatea. Aierbek gaineratu du emakumeek badutela estigma moduko bat, "ba ote dakigun komedia egiten. Planteatu izan da gizonezkoek erraztasun handiagoa dutela, eta guk ez dakigula gure buruaz barre egiten. Hori da gure erronka, eta erakutsi dugu badakigula gure buruaz barre egiten. Erridikuluak ere izan gaitezkela hainbat gairekin".\nAitor Gabilondo da antzezlanaren gidoilaria eta zuzendaria. Lehenagotik ere elkarrekin lan egin dute, eta Gabilondok lanean erabiltzen duen filosofia dute gustuko Aierbek eta Andonegik. "Bere ustea da ondo pasatuz lan egin daitekeela eta, gainera, emaitza ederra izan. Are gehiago, horrela ez bada ez duela lanik egiten, eta hori garantia bat da gure-tzat". Horrela, sortzeko gaizki pasatu behar delaren ustearekin apurtu nahi izan dute.\nKomedia egitea, antzerkia egitea, terapeutikoa da bi protagonistentzat. Eta beraien an-tzezlana beste jende askorentzako ere terapia izatea nahi dute. Antzezlana prestatzen ari zirela, adineko emakumeen elkarteetara heltzea zen beraien asmoa: "Normalean adineko emakumeek ez dute terminologia ondo menperatzen, baina isilean sufritu dituzte hainbat gauza, matxismoak sorrarazitako egoera oso desatseginak. Gertatzen zena da egoera horiek ez zutela izenik, ez zuten tokirik adierazteko. Horregatik pentsatu genuen haiengana jotzea, haiengana iristea gustatuko litzaiguke".\n15 minutuko lanetik obra luzera Mikroteatro formatuan eman zituen Me Too obrak lehenengo pausoak. 15 minutuko obra zen, feminismoari buruzkoa hori ere, eta Donostiako Farandula lokalean egin zuten formatu horretan lehenengo froga. Laugarren paretarik gabe nola funtzionatu zezaketen ikusi nahi zuten; hau da, publikoa ere obraren parte izanda. "Gu berez aktore klasikoak gara eta ez gaude horretara ohituta", azaldu du Andonegik. Gogoan dute publikoaren harrera ona izan zela: "Oso ondo pasatu genuen Farandulan, pentsatzen genuena baino hobeto. Beldur pixka bat bageneukan, nola aterako zen, baina uste dugu jendeak ere ondo pasatu zuela".\nMikroteatrotik obra luzea egin dute, eta azken horrek arrakasta gehiago duela uste dute; "aberatsagoa da, eta beste pertsonaia batzuk jartzen ditugu eszenan. Ulergarriagoa ere bada". Obra luzea ere, laugarren paretarik gabeko lana da, eta emanaldiak askotan publikoaren araberakoak izaten direla aitortu dute: "Interesgarria eta polita da hori; are gehiago, horrek egiten du emanaldi bakoitza bakarra. Hori da antzerkiaren magia". Elkar ondo ulertzeak ere laguntzen du, "inprobisazioan elkar laguntzen diogulako".\n2020ko martxoaren 6an estreinatu zuten antzezlan luzea, eta martxoaren 14an behar zuten bigarren emankizuna, "baina martxoaren 13an konfinatu egin gintuzten". Pandemiak antzerkigintza asko mugatu duela aitortu dute. "Udal askok ez dute programatu nahi, beldur direlako. Beste batzuk uste dute kulturak izan behar duela errentagarria, eta hori guretzat absurdoa da. Kulturak ez du zertan errentagarria izan dirutan, bada rentablea beste gauza batzuengatik". Pandemia garaian kultura asko kontsumitu dela diote, eta osasungintza edo hezkuntza bezala hartu beharko litzatekeela uste dute. "Kultura aisialdia da, baina beste gauza asko ere bada. Hausnarketarako bidea ematen du, eta barrea eragiten badizu ez da bakarrik aisialdia; buruko osasunerako ere onuragarria da", gaineratu du Aierbek.\nAforo mugatua izateak eta maskararen erabilerak ere bere eragina izan duela uste dute. "Dena den, publikoa oso jatorra izan da, eta maskararen atzean ere gurekin egoten saiatu da. Konturatu gara jendeak zenbat eskertu duen pandemian egin dugun esfortzua, eta guk ere eskertu dugu beraiena. Izan ere, badago aretoetara joatearen beldur den jendea. Emozioen aldetik potentea izan da".\n55 minututan, dramekin barre algarak eragiten dituzte Ainhoa Aierbe eta Tessa Andonegi aktoreek. Saioaren eta publikoaren arabera, gainera, emanaldi bakoitza desberdina eta berezia dela diote. "Espazioak marka-tzen du antzezlana nola doan, baita egun horretan dugun aldarteak, energiak edota zer nolako anbientea sortzen den. Oso misteriotsua da", aitortu dute. Hurrengo emanaldia abuztuaren 19an dute aurreikusita, Gasteizko Zabalgana Gizarte Etxean.